
জাগর জরইআ 
অজিত পরসাদ মাহাত 


ঢক্যন্য ৪ 


পরছনি 


কুড়মি জীইত আর এহেমুলুকেককিরসি সইভতাকরঁগ সঁজড়ল জতেক 
হড়মিতান জাইত, গঠ আর সমাজ আহাত সভেকর আপন পরব হেকেইক 
সহরই-বাঁদনা। এসন কিনা মানভূমেক সিআইড় ডেঁহগি গটে ঝাড়খনড মুলুকেক 
লকেকরউ বেড়ে রিঝ আর হুবেক পরব হেকেইক এহে বাঁদনা। 

এহে পরবকে লেইখুনআর ছউ দিন ধরি পরবেক নেগাচারিকে লেইখুন 
জন গিত মানুস গাহত উ গিতগিলিনেই হেকেইক সহরই গিত বা বাঁদনা গিত। 
সলমটে কহাইক অহিরা গিত। আইঝউ এহে গিত গাহি কিসান আর ধাঁগইড়ানিখা 
ছউ দিন ধরি পরব মানত আর নেগ সিরাউঅত।ই বাঁদনা পরব আর একর গিত 
কতেক পুরখেইন আর কতেক দিনলে চলেহেইক একর অড়পুঁথানেক উউআ 
আইজ তড়িক হেউএইকনিহি। তবে কুড়মালি পুরখেইনি পুরান কাথা লে বুঝাইক 
ই পরবটা আর গিতগিলিন ভারতেক সিনধু-হড়পপীক আদি কিরসি সইভতাক 
লে চালু আহেইক। ইটাক নমুদ আর সাবুদ আহেইক অহিরা গিতেই। জেসন 
মালচনঅ বা মেলুহা দেস, হড়দিপি নগর, কুড়ুম পাহাড়, পাঁচ লদি, সিনধু লদিক 
নাম আর ফরছাইন অহেটাই নিখরাউএইক। অহে খাতির কহা জাইক গিতগিলিন 
ই জাইত আর গঠগিলিনেক পুরখেইন ইতিহাস হেকেইক। 

মেনতেক হেলে কিনা হেকেইক? হাজার হাজার বছর ধরি বাপ, দুধুবাপ 
আর বুঢ়াবাপেক সিরজল গিতগিলিন আইজ তড়িক মুহে মুহেই রহি গেলাহেইক। 
তাকর চিনহামুদা পাউআ আইজ মসকিল।তা হেলেউ এখনউ জনগিলিন জিআই 
আহেইক উ গিলিনকে বাঁচান হামরাক দাই হেকি। এহে অহিরা গিতেক পঁথিটা 


অকরেই আড়াপাট। অকরেই কসনি। 
পঁথিটা ফাঁড়ইআ, ভাখিচারি পছড়ইআ, গাইইআ নিখাক টুকুঅউ কামে 
ল!গলে হামরাক এহে খাট|লি পসাতি। 
নেহরে- 
কিরিটি মাহাত 


রনজিত কুমার মাহাত 


ধাঁগহড়া 
১। ফালগুনি মাহাত, মালথইড়। 
২। বিনদাবন মাহাত, পিঠাজড়। 
৩। সকতিপদঅ রাজুআড়, সরইলা। 
৪ । রামলাল মাহাত, পাঁড়কা। 
৫। নকুল মাহাত, মালথইড়। 
(পুরুইলা) 


অহিরা গিত 


(১) 
অহিরে-_ খজা খজইতে আউল, পছা পঁছইতে রে বাবু হউ 
কতি ধুরে অহিরাকা ঘার? 
উপরে ত ঘুরেই হাঁসারাই। 
অহিরে-_ জাগে মাঞ লছমিনি জাগে মাঞ সিরমনি 
জাগে ত আমাবইসা রাইত 
জাগে কা পতিফল পাউঅবে গে মালিনি 
পাঁচঅ পুতা দসঅ ধেনু গাই 
আগু জাগাউল অহিরা, গাঁউিএকে গরাম গউ 
তবে জাগাউব সিরিগাই। 

(৩) 
অহিরে-_ কাঁহাহি আহউ তর গুরু মাঞ বাপ রে বাবু হউ 
কাঁহা ত আহউ সিরিগাইঃ 
কাঁহাহি আহেই ভালা ধানি ডিমনি রে 
কাকর সিরিজল হার? 
অহিরে-_ ভিতর ঘারে আহউ ভালা গুরু মাঞ বাপ রে বাবু হউ 
গহাইলে ত আহউ সিরিগাই 
খেতে খরইএ আহেই ধানি ডিমনি রে 
গুসাঞ রাই সিরিজল হার। 


(৪) 
অহিরে-_ কনঅ মইসি মর সুপ দেখি ভিড়কই রে বাবু হউ 

.  কনঅ মইসি ভহরে চরইঃ 
কনঅ মইসি মর পুরুব মুহে ডাঁ়াইএ 

কনঅ মইসি লেইএ দুব ধান? 

অহিরে-- পেঁড়রি মইসি মর সুপ দেখি ভিড়কইএ 

সির মইসি মর পুরুব মুহে ডাঁটাইএ 

সেহ মইসি লেইএ দুব ধান। 


অহিরা।।৮ . 

(৫) 
অহিরে-_ ইসসর মাহাদেবে তকে না সিরিজল 
গসাঞ রাই ত নাভাই মতৃতভুম 
পারবতিঞ রে গেইআ ঘারে গারে বঁটিল 
মতৃতভূমে দেলউ ছপলাই। 


(৬) 
অহিরে-_ কনহ খাড়িকেরা ইআরা হউ দিআরা বাবু হউ 
কনঅ গেইআকের বতিআ ধরাই দিহা 
জরত কুইলি আধা রাইত? 
অহিরে-_ চনদন খাড়িকের ইআরা দিআরারে বাবু হউ 
কাপাস খাড়িকের বাতি 
ধলি না গেইআকের বতিআ ধরাই দিহা 
জরত কুইলি আধা রাইত। 
অহিরে-_ ভাচাক ভূচুক দিআ জরই রে বাবু হউ 
মানুসেকর ছাঁহির নামিলাই 
উঠেরে অহিরা জাগে রে অহিরা 
গেইঅ ধনিকে দেবে দুবি ধান। 
অহিরে-_ রিমিঝিমি রিমিঝিমি পাঁনিআ বরসি গেল 
আঁগনাঞ ত পড়ল কাঁই 
রসে রসে বাহারাবে সিরমনি গেইআ গে 
খড়কত সিথেক সিঁদুর। 
অহিরা।।৯ 


২ পালা, 

(৭) 
অহিরে-_ কনঅ জে গেইআ ভালা ধারিঞ চলি জাইত রে বাবু হউ 
কনঅ গেইআএ লেলউ দুবি ধান | 
কনঅ গেইআ ভালা সুপ দেখি ভিড়কইএ . 
কনঅ গেইআ ফরকি ডাঁটাইঃ 
অহিরে-_ রেঁগড়ি জে গেইআ ভালা ধারিঞ চলি জাইত রে বাবু হউ 
ধলি গেইআঞ লেলি দুবি ধান 
লালি জে গেইআ ভালা সুপ দেখি ভিড়কইএ 
কুইলি গেইআ ফরকি ডাঁটাই। 


ৃ (৮) 
অহিরে-_ কাকর পুতা ভালা নাবালক রে বাবু হউ 
কাকর পুতা বলিবান 
কাকর পুতা ভালা বার হাঁথ বাঁপাউঅইএ 
রগড়ি ধরইএ ধেনুগাই? 
অহিরে-_ গেইআ ধনিক পুতা ভালা নাবালক রে বাবু হউ 
মইসিকর পুতা বলিমান 
বাঘাকর পুতা ভালা ফাড়ে ভার হাঁথ গউ 
রগড়ি ধরইএ ধেনু গাই। 
অহিরা।।১০ 


০ ক ৩ 


(৯) 
অহিরে-_ উপর কুলহিঞ খেলে হেল নাচে হেন বাবু হউ 
তহর বরদাঞ আনল ঘুরাই 
চালে রে চালে ধেঁগুআইন মর কিসানা ঘার 
মদে পিঠাঞ করত মাতাল। 
অহিরে-- দুআরি দেখে বরদা কাঁচি না জিঅরি রে বাবু হউ 
গহালিঞ ত দেখেহিস জাগর 
কাটল ঘাঁসে বরদা উঠেহিস বসেহিস হউ 
সনা মুহে কাটেহিস পাগুড। 


(১০) 
অহিরে-_ কিআ জে হেতউ অহিরা আঁচির পাঁচির রে বাবুহউ 
্‌ কিআ হেতউ ধন বিসই 
কিআ জে হেতউ অহিরা সনাক অগ দেহি হউ |] 
কিআ হেতউ ভভেকর বাজার? 
অহিরে-__ ধসি গরি জাউঅত আঁচির পাঁচির রে বাবু হউ 
ধন বিসই উড়ি পাড়ি জাই 
গলি জে পচি জাতউ সনাক অগ দেহি হউ 
রহি জাতউ ভভেকর বাজার 
? 


অহিরা।।১১ 


(১১) 
অহিরে-_ পুরুবা-পছিমা সইঞ্ঞে নাভল কুটুমা রে বাবু হউ 
বইসা কুটুম গড় অরমাই 
খেতে জে আহি মর জঅ গহম হউ 
গেইআ ধনি আহি জে গাভিন 
অহিরে-_ কবেহি রে অহিরা পাকতউ জঅ, গহম রে বাবু হউ 
কবে ত গেইআ ধেনুআই£ 
কবেহি রে অহিরা সতুআ কুটাউঅবে 
কবে ত করবে বিদাইঃ 
অহিরে-_ মধু মাসে অহিরা পাকে জঅ, ডেমরে বাবু হউ 
আসাড় মাসে গেউআ ধেনুআই 
কাতৃতিক মাসে অহিরা সতুআ কুটাউঅব 
বাঁদনাই ত করব বিদাই। 


(১২) 
অহিরে-_ কাঁহাহি রে বরদা চরলে বাঝলে রে বাবু হউ 


অহিরে-_ বিজু বনে রে বরদা চরলে বাঝলে রে বাবু হউ 
মালা দহে করলে সিনান 
বেরিআ উঠইতে ভালা বির মাটি মাখইএ 
এখন ত মাটি লাগাই। 


অহিরা।।১২ 


(১৩) 
অহিরে-_ কাঁহাহি রে বরদা তহরি জনম রে বাবু হউ 
কাঁহা ত লেলে গিরহ বাস 
কনেহি রে বরদা পালল পসল 
কনে ত দেলউ ভউরা নাম? 
অহিরে-_ পছিমে রে বরদা তহরি জনম রে বাবু হউ 
সিখর ভূঞে লেলে গিরহ বাস 
গলাহি রে বরদা পালল পসল 
বাগাঞ ত দেলউ ভউরা নাম। 
অহিরে-_ কিআ বরন বরদা তর আঠ অঁগ রে বাবু হউ 
কিআ বরন বরদা তর দুইঅ কান রে 
কিআ বরন দুইঅ সিগ? 
অহিরে-_ ধলা বরন বরদা তরঅ আঠ অঁগ রে বাবু হউ 
কুঁদলা কুঁদল দুইঅ সিঁগ 
সুপতি বরন বরদা তর দুইঅ বান রে 
সুরুজ বরন দুইঅ চইখ। 
অহিরে-_ কনঅ না গেইআ আউঅই ধুরুক ধুসুরা রে বাবু হউ 
কনঅ গেইআ আউঅই রে সুরগ 
কনঅ না গেইআ আউঅই অতি বড় রূপে গউ 
কনঅ গেইআঞ ভরত ভাঁড়ার? 


অহিরা।।১৩ 


$১৪) 
আইতে. হাতে জজ হাহত বাল বারুন করহ্‌ বে বাবু হউ 
গ্রহে ছেউছে না চালাইহা গাই 
বান সবাউত্যাবে বাখাল মভুআ টুগাউবে রে 
ইহত্ত করবে অবান। 
অইতে- হারে জে বারে মালিন বারুন করহ রে বাবু হউ 
এহে ছেউরে লেগব গাই 
হান খাউআউব মালিন মডুআ টুগাউব গে 
জতেক লাগতি কেলেস। 
অহিরে-_ বারে জে বারে মালিন লাইগ ত বাঢ়াউব রে বাবু হউ 
মর হাঁথে গজড়া পিতর 
ঝুঁটিহি ধরব ঘুঠিহি মারব 
মারব গজড়া পিতর। 
অহরে-_ বারে জে বারে মালিন লাইগ ত বাঢ়াউব রে বাবু হউ 
মর গঠে আহে লিল সাঁড় 
টেগেহি টারত সিঁঘেহি মারত 
লেইএ জাতউ তিরিহুটু দেস। 
অহিরে-__তিরিহটু তিরিছটু গখলেবাগাইলা রে বাবু হউ 
তিরিহটু কেইসন দেস 
কনে জে আহউ বাগাল সেহ না দেসে হউ 
কনে উহা বাধল দেস? 
শহিরে-_ তিরিহটু তিরিহটু ঘখলে মালিনিআ রে বাবু হউ 
তিরিহটু মালনচ দেস 
বুঢ়া বাপে বাধল দেস 
তহে মহে বাঁধল দেস।। 


অহিরা1।১৪ 


£ 57৫৬ 

উত্তকিঞ ৬ বই পেড় বাগ 


(১৬) 
অহিবে-__ কনে জে খালউ ভালা উন্গাবে উল্গাহ হে জাগি 
কানে জে খালউ শা করল 
কনে জে খালউ ভালা মাঝ আীগনাঞ বন্ছি ছাট 
কানে জে খালউ মাইঝা ঘা £ 
অহিরে-_ চিলহে জে খালউ ভালা উর উদাত তে বা হাউ 
সিআবে তত খাজউ [শিঁগাড় জাল; 
ঘিশুআনিঞ খালউ ভালা মাঝ আঁগনাঞ বা হউ 
ছউআ পুতাঞ খালউ মাইগা মা! 


(১৭) 
অহিরে-- কনঅ দিগে উমড়লঙ কন দিশে বরসল বাণ্‌ হউ 
কনঅ দিশে লেগলআ ধউআই 
কনঅ বিরিখখ তরে কন ধনি ভিজইএ হউ 
আর তিজঞই সিথেকা সিঁদুর? 
অহিরে _ পুরুব দিএ উমড়ল পদ্ম দিএ বরাসলাঙ্জ বাবু ইউ. 
নামহালে ত লেগল ধউন্আই 
তেঁতইরু বিরিখ তরে 5নদবাবানি ভিজইএ হউ 
আর ভিজই লিখেকা নিত) 
অন্থিবা।।১২ 


(১৮) 
অহিরে-_ বেচিহি বেচিহি সঞ্আ সুরধনি মইসিনি বাবু হউ 
লেইএ লিহি জড়া ধেনু গাই 
বেরা উগীঞ বাহারাউবে বেরা ডুবাঞ সাঞ্ধাবে হউ 
বড়ি সুখে বিততঅ জে রাইত।। 
অহিরে-_ তকেহি বেচব, মইসিনি নিহি বেচবঅ বাবু হউ 
. লেইএ লেবউ জড়া ধেনু গাই 
বেরা উগাঞ বাহারবউ বেরা ডুবাঞ সাঞ্ধাউঅব 
বড়ি সুখে কাটব জে কাল।। 
অহিরে-_ মকে বেচি রে অহিরা করিস না রে ভুলা রে বাবু হউ 
কনে তকে করতউ সুসার? 
কনে তকে দেতউ অহিরা রাঁধি বাঁটি মুহাই হউ 
কনে তকে পাড়তউ টকাইর? 


(১৯) 
অহিরে-_ কনঅ জে গেইআ ভালা ধারিঞ চলি জাইঅ ত বাবু হউ _. 
কনঅ গেইআএ লেলা দুব ধান 
কনঅ জে গেইআ ভালা সুপ দেখি ভিড়কই হউ 
্‌ কনঅ জে গেইআ ফরকি ডাঁট়াই? 
অহিরে__ রেঁগড়ি জে গেইআ ভালা ধারিঞ চলি জাইঅত বাবু হউ 
ধলি গেইআএ লেলা দুব ধান . 
লালি জে গেইআ ভালা সুপ দেখি ভিড়কইএ হউ 
কুইলি গেইআ ফরকি ডাঁটাই।। 
অহিরে-_ দুআরাহি দেখে বরদা কাঁচি না জিঅরি রে বাবু হউ 
গহালিঞ ত দেখেহিস জাগর 
. কাটলঅ ঘাঁসে ররদা উঠেহিস বসেহিস হউ 
সনা মুহে কাটেহিস পাগুড়। . 
অহিরা।।১৬ 


(২০) 
অহিরে-_ কনঅ সুরগিঞ ভালা গুড়ি কুটই রে বাবু হউ 
কনঅ সুরঁগি গুঁড়ি ঝাড়ই 
কনঅ সুরাগি পুরই গজমতি সর গউ 
কনঅ সুরগিঞ দেই দুবা ধান|। 
অহিরে__ কামিনি বেহ) সুরগিঞ ভালা গুড়ি কুটই রে বাবু হউ 
বহিনি সুরগি গুঁড়ি ঝাড়ই 
ভউজি সুরগিঞ পুরই গজমতি সরঅ হউ 
মাঞ্জে ত দেঅই দুবা ধান।। 


(২১) 
অহিরে-_ কাকরঅ বাঢ়লঅ ডগা না ডগি রে বাবু হউ 
কাকরঅ বাটি গেলা ধান 
কাকরঅ বাঢ়লঅ সিঁগালাখা জঅ হউ 
ূ কাকর বাঢ়ল সিগালাখা বইনা? 
অহিরে-_ ভাইগমানেক বাঢ়লঅ ডগা না ডগি রে বাবু হউ 
অভাইগাকর বাটি গেলা ধান 
হাআএকর বাঢ়ল সিঁগালাখা জঅ হউ 
নন্দাক বাঢ়ল সিগালাখা বইনা।। 


. অহিরা।।১৭ 


(২২) 
অহিরে-_ কনঅ পাহাড়েকেরি কচি কচি বাঁস রে বাবু হউ 
কনঅ নগরেকা ডমিনি 
সরু সরু বেতিআএ সুপঅ বুনত হউ 
সেহ সুপে গেইআনি চুমাঞ? 
অহিরে-_ কুড়ম পাহাড়েকেরি কঁচি কচি বাঁসঅ রে বাবু হউ 
হড়দিপি নগরেক ডমিনি 
সরু সরু বেতিআএ সুপঅ বুনত হউ 
সেহ সুপে গেইআনি চুমাই।। 


(২৩) 
অহিরে-_ কেথিকে চিকনঅ ভালা বনেকে তিতিরঅ রে বাবু হউ 
কেথিক চিকনঅ ধেনু গাই 
কেথিক চিকনঅ ভালা খাউআসিনেক বেটি হউ 
কুলহি মাঝে লহসরে জাই? 
অহিরে-_ ধুরাকে চিকনঅ ভালা বনেকে তিতিরঅ রে বাবু হউ 
ঘাঁসেকে চিকনঅ ধেনু গাই 
তেলেকে চিকনঅ ভালা খাউআসিনেক বেটি হউ 
কুলহিক মাঝে লহসরে জাই। | 


অহিরা।।১৮ 


(২৪) 


অহিরে__ কনঅ জে গেইআ ভালা উলুগি পুলুগি রে বাবু হউ 


কনঅ গেইআ বরনে ভাঁঢাই 

কনঅ জে গেইআঞ কহেই ভাঁটাঞ্ন গে বহিনি 
খাইলিঅ কই মুঠা ঘাস? 

অহিরে__ রাঁগি জে গেইআ ভালা উলুগি সুলুগি রে বাবু হউ 
ধলি গেইআ বরনে ডাঁঢাই 

কুইলি গেইআএ কহেই ভাঁটাই ন গে বহিনি 
খাইলিঅ কই মুঠা ঘাঁস।। 


(২৫) 
কাকরঅ বেটা ভালা হেকে বলিমান হউ 
রগদি ঘুরাউঅই ধেনুগাই? 


অহিরে__ রাজা কে বেটা ভালা পডুআ পনডিত রে বাবু হউ 
উআনেক বেটা বসেই দরবার 


কিসানাকে বেটা ভালা হেকে বলিমানঅহউ 
রগদি ঘুরাউঅই ধেনু গাই।। 
অহিরা।।১৯ 


(২৬) 
অহিরে-_ কনঅ জে ফুলা ভালা অরিধন পরিধনঅ বাবু হউ 
কনঅ ফুলা নিতেই রে আহার 
কনঅ জে ফুলাঞ ভালা রাই-রইআক পুজা হউ 
কনঅফুলাঞ রাখলঅ সগসার? 
অহিরে-_ কাপাসঅ ফুলা ভালা অরিধনঅ পরিধনঅ বাবু হউ 
ধান ফুলা নিতেই রে আহার 
বেইলঅ জে ফুলাঞ ভালা রাই রইআক পুজা হউ 
সিঁদুর ফুলাঞ রাখলঅ সগসার।। 


(২৭) 
অহিরে-_ কনঅ জে চাসা ভালা ঠেঁগা হারে ঘুরই রে বাবু হউ 
কনঅ চাসা গাঢ়াই ভাঁসি জাই 
কনঅ জে চাসা ভালা মইধ খাঁধাঞ ঘুরই হউ 
কনঅ চাসা পিটিকে বাঢ়াই? 
অহিরে-_ কুড়মি জে চাসা ভালা ঠেঁগা হারে ঘরই রে বাবু হউ 
জলহা চাসা গাঢ়াই ভাঁসি জাই 
তেলি জে চাসা ভালা মইধ খাঁধাঞ ঘরই হউ 
কামার চাসা পিটিকে বাঢ়াই। | 


অহিরা।।২০ 


(২৮) 
অহিরে__ কনঅ ধনিঞ সেঁউিতএ চইতঅ বইসাখঅ রে বাবু হউ 
কনঅ ধনিঞ সেঁউিতই আসাড় মাস 
-  কনঅ ধনিঞ সেঁউতএ সরাবন ভাদর হউ 
কনঅ ধনিঞ সেঁউতই কাততিক মাস? 
অহিরে-_ ছাগইর ভেঁড়িঞ সেঁউতএ চইত বইসাখ রে বাবু হউ 
| .  মইসি ধনিঞ সেঁউতই আসাড় মাস 
বেটি ছউআএ সেঁউতই সরাবন ভাদর হউ 
| গেইআ ধনিঞ সেঁউতই কাততিক মাস।। 
অহিরে_ কিআ লাইএ সেঁউিতএ চইত বইসাখ মাস রে বাবু হউ 
কিনা লাইএ সেঁউিতই আসাড় মাস 
কিনা লাইএ সেঁউতএ সরাবন ভাদর হউ 
কিনা লাইএ সেঁউতই কাততিক মাস? 
অহিরে-_ রউদ লাগি সেঁউতএ চইত বইসাখ রে বাবু হউ 
কাদা লাগি সেঁউতই আসাড় মাস 
করম লাগি সেঁউতএ সরাবন ভাদর গউ 
পরব লাইএ সেঁউতই কাততিক মাস।। 


অহিরা।।২১ 


০৯ পাপা ভা লা. চাল. ৮ পাত 


(২৯) 
অহিরে-_কনে মরলে অহিরা কাঁচঅ কুঁঅর রে বাবু হউ 
কনে মরলে রে টুঅর 
কনে মরলে অহিরা বাঁহিক বল টুটই হউ 
কনে মরলে সুনা ঘার? 
অহিরে-- বাপঅ মরলে অহিরা কাঁচঅ কুঁঅর রে বাবু হউ 
মাঞ মরলে রে টুঅর 
ভাই মরলে অহিরা বাঁহিক বল টুটই হউ 
ভউজি মরলে সুনা ঘার। 


(৩০) 
অহিরে-- উপর কুলহিঞ খেলে হেল নাচে হেল রে বাবু হউ 
তরঅ বরদাঞ আনল ডাকাই 
চালে রে চালে রে ধিগুআইন মর কিসানা ঘার হউ 
মদে পিঠাঞ্ করব মাতাল।। 


অহিরা।।২২ 


বিসই: গঠ পুজাক মাহাততি 


গিত 

অহিরে-_ আঝু জে হেকেইক ভালা গঠঅ পুজাক দিন গউ 
গেইআ ধনি ঘুরতউ বাথান 
গেইআ জে ধনি ত ঘুরতউ বাথান গউ 
আবু হেকেইক গঠঅ পুজাকদিন। 

অহিরে-_ নেহি অহিরাএ সুনইএ নেহি হিরা মানই গউ 
লেইএজাহজড়নিকরবন 
লেইএ জে গেল ভালা জড়নিকর বন গউ 
সভে গেইআ ডহরে উজাই। 

অহিরে-_ একা কসা গেলি গেইআ দিঅ কসা গেলি গউ 
তিনি কসে জড়নিকর বন। 
সভে জে গেইআ ভালা বনে ঢুকি গেলা গউ 
গেইআ ধনি ঘাঁসে ঝুঁঝুকাই। 

অহিরে-_ সভে জে গেইআ ভালা বনেহি চরইএ গউ 
অহিরা ত খেলই চইলি ডাঁগ 
আর না অহিরা ত খেলই চইলি ভাগ গউ 
বাঘাঞ ভালা করল নজর। 

অহিরে-_ আর জে বাঘাঞ ভালা করল নজর গউ 
সিরমনি দেখউবে করই 
সির জেমনি গেইআঞ দেখে ত পাউঅল গউ 
আবু অহিরাকে বাঘেহ জে খাই। 

অহিরে__ আর জে অহিরা ত খেইলে মাতআ'ন গউ 

_ বাঘা ভালা দবকি আউঅই 

জহা জখলে বাঘা দবকি আউঅইএ গউ 
অহিরা ত খেইলে মাতআর। 


অহিরা।।২৩ 


৮ 
॥ 
] 
[1 
। 
॥ 

অহিরে-_ চিলেকর লিসন বাঘা আউএবে করইএ গউ 
বেগা লিসন লেইএ চলি জাই | 
আর জে সিরমনি দেখউবে করইএ গউ 
অহিরাকে বাঘউআঞজে খাই। 
অহিরে-_ আর জে সিরমনি কহউবে করইএ গউ 
সভে গেইআকে কহউবে করই 
সুনা কি সুনা বহিন বিনতি হামরা গউ 
সুনি লিহা সব দুইঅ কান। 
অহিরে-__ আর জে অহিরাকে বাঘউআঞ জে খাই গউ 
চালে বহিন ঘারা ঘুরি জাব। 
সভে জে গেইআ ভালা ডহরে উজাল গউ 
চলি আউঅই হরদিপি নগর। 
অহিরে-_ চলি জে আউঅই ভালা হরদিপি নগর গউ 
গেইআ ধনি ডহরিঞ উজাই 
বাথান টাইড়ে গেইআ ডাঁটাউবে করইএ গউ 
গলিনি কালুআ লেগই। 
অহিরে-_-আর না গলিনি কালুআ লেগইএ গউ 
গেইআ ধনি কাঁদউবে করই 
গেইআ জে ধনি ভালা কাঁদউবে করই গউ 
ঢর ঢর নইনাই বহই লর। 
অহিরে-_ আর না গলিনি কহউবে করই গউ 
সুনে গেইআ সব দুইঅ কান 
কিআ তর দুখ গেইআ কিআ তর বিপতি গউ 
কিআ দুখে নইনাই বহই লর। 
অহিরে-__ কিআা জে দুখে তরি নইনাই বহই লর গউ 
অচন বচন গলিন কহউবে করইঅ গউ 


অহিরা।।২৪ 


2 


সেহ দুখ কহলে না জাই। 
আবু জে হেকউ ভালা গঠঅ পুজাক দিন গউ 
গেইআ ধনি ঘুরতউ বাথান। 
অহিরে-_ নেহি অহিরাঞ সুনইএ নেহি অহিরাঞ মানই গউ 
লেইএ গেলউ জড়নিকর বন 
জড়নিকর বনে গেইআ ঘাঁসে ঝুঁঝুকার গউ 
অহিরা ত খেলই চইলি ডাঁগ। 
অহিরে-__ আর জে অহিরা ত খেইলে মাতউআর গউ 
বাঘা ভালা দবকি আউঅই | 
জহা জখলে বাঘা দবকি আউঅইএ গউ 
চিলেক লিসন লেইএ চলি জাই। 
অহিরে-_ অচন বচন গেইআ দেলউ ত সুনাইএ গউ 
গলিনি কাঁদবে করই। 
. আর জে গলিনি কাঁদবে করইএ গউ 
এহ বিধি লেখই ভগবান। - 
অহিরে-_ সোল জে বছর হামর উমইর জে হেউঅই গউ 
ইসন সমইএ হেল রাঁড় 
হামর গেলি ভালা দুইঅ হাঁথেক সাখা গউ ণ 
গেলি হামর সিঁথেক সিঁদুর ৮ 
অহিরে-_ হামর গেলি ভালা সিথেকর সিঁদুর গউ 
ইসন সমইএ হেল রাঁড়। 
অচন বচন গলিন কহবে করইএ গউ 
মুড় পটকাই কাঁদবে করই। - 
অহিরে-_ সুনে কি সুনে গেইআ বিনতি হামর গউ র 
সুনিলিহ সব দুইঅ কান | 

অহিরা।।২৫ 


জেহনা ঠিনে ভালা অহিরাকে খালউ গউ 
সেহঠিন দেবে গ দেখাই। 

অহিরে-_ সেহ না ঠাঞ গেইআ দেবে না দেখাইএ গউ 
অকর সঁগে হামহু মিলাব 
অচন বচন গললিন কহবে করইএ গউ 
গেইআ ধনি ডহরে উজাই। 

অহিরে-_ সভে জে গেইআ ভালা ঘার ঘুরইএ গউ 
গলিনি বনে রহি জাই 
আর জে গলিনি কাঁদবে করত গউ 
গাছেকেরি উই মাটি ঝড়ই। 

অহিরে-_ গাছেকর উই মাটি ঝড়উবে করত গউ 
গলিনি কাঁদই উচসর 
সেহ গাছে সুগুনি বইসই। 

অহিরে-_ সেহ না গাছে দেখই সুণুনি বসইএ গউ 
চলি গেলি সুগুনিকর পাস 
চলি জে গেলি ভালা সুগুনিকর পাস গউ 
সুগুনিকে কহউবে করই। 

অহিরে-_ তহি জে হেকিস ভালা সুগুনিকর জাইত গউ 
মড়া মসান করইস নুড়ন 
জেহ না ঠিনে ভালা অহিরাকে খালউ গউ 
সেহ ঠাঁউিএ দেবে ত দেখাই। 

অহিরে-_সুগুনি জে তখন ভালা কহউবে করল গউ 
সুনে ভালা বিনতি হামর 
তহি জে হেকিস ভালা নর মানুস গউ 
হামি হেকিএ পঁথিকেরি জাইত। 

অহিরে-_ হামর সঁগে ভালা কেসে তহি জাবে গউ 


অহিরা।।২৬ 


কেইসে দেবউ দেখাই পেহ ঠিন 
অচন বচন সুগনি কহউবে করহএ গউ 
গলিনি কহবে করই। 
অহিরে-_ তরি জে গড় সুগিন নেপুরাঞ বাঁধন গউ 
তরি ঠঠে হিগলি ঢারব 
উপরে উপরে সুগিন উড়বে করবে গউ 
তরি ছাহাঞ হামে চলি জাব। 
অহিরে-_ অচন বচন গলিন কহবে করলউ গউ 
সুগুনি ত উড়বে করই 
উপরে উপরে সুগিন উড়উবে করল গউ 
তাকর ছাহাঞ গলিনি জাই। 
অহিরে-_ জেহ জে ঠিনে ভালা অহিরাকে খালউ গউ 
সেহঠাঞ দেলি ত দেখাই 
আর না গলিনি কাঁদই উচ সরে গউ 
এহ বিধি লেখই ভগবান। 
অহিরে-_ আর না গলিনি হাড় গড় বিছি গউ 
জেঠিন জেটা দেলউ ত বসাই। 
হাঁথ জে গড় ভালা বসাউবে করলি গউ 
অগনিকুনড করউবে করই। 
অহিরে-_- আর না অগনিকুনড দেল ত ধরাইএ গউ 
ছাই বানি করউবে করই 
ছাই জে বানি গলিন করবে করইএ গউ 
ছাই বানি গুটাউবে করই। 
অহিরে-_ মানুস ছাঁপ ভালা আখউবে করল গউ 
আর জে এহ বিধি লেখই ভগবানে গউ 
এহ বিধি লেখই ভগবান। 


অহিরা।।২৭ 


টা 


_ অহিরে-_ হামর গেলি ভালা দুইঅ হাঁথেক সাঁখা গউ 


গেলি হামর সিথেকর সিঁদুর 
আর জে গলিনি কাঁদই উচসরে গউ 
ভগবানে সুনে ত পাউঅই। . 
অহিরে-__ আর জে ভগবানে সুনে ত পাউঅইএ গউ 
অকর ভালা বিপদ হেউঅই 
সাত জে দিন ভালা সাত জে রাতি গউ 
সাত দিন রাইত কাঁদউবে করই। 
অহিরে-_ আর জে কিনা বিপদ হেউঅবে করইএ গউ 
ভগবান ত ভাভউবে করই। 
আর জে ভগবান ত সাজবে করইএ গউ 
গনক ঠাকুর ভেস ধরি জাই। 
অহিরে-_ গনক ঠাকুরেক ভেস ধরবে করইএ গউ 
তাল পাতেক পাঁজি রে বনাই। 
তাল জে পাতেক পাঁজি লেলউ জে বেনাইএ গঅ 
চলি গেলউ গলিনিক পাস। 
অহিরে-_ আর জে চলি গেল গলিনিক পাস গঅ 
গলিনিকে কহউবে করই 
বানি জে কুঁড়ে তহি কাহে জে কাঁদিস গঅ 
কন তর হেউঅবে করই। 
অহিরে-- আর জে কনঅ তর হেউঅবে করই গঅ 
এহ কথা কহউবে করই 
অচন বচন ঠাকুরে কহবে করই গঅ 
গলিনি কহউবে করই। 
অহিরে-_ কিআ কহব ঠাকুর কহলে না জাই গঅ 
| এহ কথা কহলে না জাই 
এহ না সমইএ ভালা সঞ্ঞা মরল গঅ 
অহিরা।।২৮ 


এসন সমইএ হেল রাঁড়। 
অহিরে-_ হামর সঞআক সঁগে হামস মিলাউব গ 
এহে ঠাকুর বিনতি মাগই। 
অহিরে-_ অচন বচন গলিন কহউবে করল গম 
ভগবানে কহবে করই। 
সুনে না সুনে বাছা বিনতি হামর গঅ 
সুনি লিহ সব দুইঅ কান। 
অহিরে-_ পছিমেকর মেঘ আউঅবে করই গঅ 
ছাই বানি লেগত ধোআই 
অচন বচন ঠাকুরে কহবে করইএ গঅ 
নেহি গলিন সুনউবে করই। . 
অহিরে-- আর জে নেহি গলিন সুনউবে করইএ গঅ 
গলিনি কাঁদই উচ সর 
আর জে নেহি গলিন সুনউবে করই গঅ 
ভগবানে কহউবে করই। 
অহিরে-_- আর জে নেহি গলিন সুনউবে করইএ গঅ 
গলিনি কাঁদই উচসর 
আর জে নেহি গলিন সুনউবে করই গঅ 
ভগবানে কহউবে করই। 
অহিরে-_ নেহি জে তহি জদি বানি ঝুঁড় ছাড়উবে গঅ 
সুনে বাছা সব দুইঅ কান 
আর জে বেমুখ হেইএ বইসউবে করবে গঅ 
এহ কথা কহউবে করই। 
অহিরে-_ বানি কুঁড় ধরি গলিন বেমুখ হেইএ বইসই গঅ 
ভগবানে মারল চাবুক 
আর জে ভগবানে মারল চাবুক গঅ 
হরি হরি কহি উঠি জাই। 


অহিরা।।২৯ 


অহিরে-- হরি জে হরি কহি উঠি জে বইসল গঅ 
গলিনিকে কহউবে করই 
আর জে সুনে তিরিআ বিনতি হামর গঅ 
সুনিলিহ সব দুইঅ কান। 

অহিরে-_ হামরঅ কাল ঘুম লাগি জে গেলি গঅ 
কাঁহা গেলউ সিঁগালাখা পাল? 
অচন বচনঅ অহিরাঞ কহউবে করল গঅ 
গলিনি তবে কহউবে করই। 

অহিরে-_ সুনে কি সুনে সঞ্আ বিনতি হামর গঅ 
সুনি লিহ সব দুইঅ কান 
সভে জে গেইআ ভালা বাথানে ডাঁঢ়াল গঅ 
চালে সঞআ ঘার ঘুরি জাব। 

অহিরে-_ হামর গিত ভালা গেলি গগা পার গঅ 
দেবে ভাইরে উড়নি বাজাই। 


অহিরা।।৩০ 


গাই আর গগাক লিআই 

অহিরে-_ কইলাস উপরে গেইআ ধনি চরবে করইএ হউ 
চরত সাত দিন রাইত। 
সাত দিন রাইত ধনি পরবত উপরে হউ 
মচা ডুবাইএ ঘাঁসঅ খাই।। 

অহিরে-_ সিরমনি গেইআ ধনি কইলাস উপরে রে বাবু হউ 
চরত সাত দিন রাইত 
মচা ডুবাইএ ধনি ঘাঁস খাউলঅ গউ 
লাগি গেল মধুরে পিআস।। 

অহিরে-_ পানি পিআসে ধনি পরবত উপরে হউ 
লাগাউহঅ পানিকে বানার 
পরবতে উপরে দেখা সিরিমনি গাই রে বাবু হউ 
পরবতে ঘুরবে করই।। 

অহিরে-_ পরবত উপরে ধনি ঘুরবে করইএ হউ 
নাহি মিলে পানিকে বানার 
পানি পিআসে গাই ধনিক দমটুটি জাই গউ 
পানি বিনু মরত ঝুরাই।। 

অহিরে-_ সিরমনি গাই ধনি পানি পিআসেঁ রে বাবু হউ 
পানি পিআর্সেঁ ধনি দমটুটি জাই রে বাবু হউ 
ঢরঢর করত বদন।। 

অহিরে-_ সিরমনি গাই ধনি পরবতে কাঁদই রে বাবু হউ 
মাহাদেবেক আসন টলই 
হর-পারবতি দেখা আসন উপরে রে বাবু হউ 
এসন খনে আসন টলই।। 

অহিরে-_ এতনা দেখিকে পারবতি মাহাদেবে কহই রে বাবু হউ 
সুনা নাথঅ বচন হামর 


অহিরা।।৩১ 

কনঅ খাতিরে ঠাকুর আসনঅ টলই রে বাবু হউ 
কনঅ জিউ দুখঅ পড়ি গেল। 
অহিরে__ এতনা বচনঅ পারবতি মাহাদেবকে কহেই রে বাবু হউ 
মাহাদেব ত ধেআনে বসই 
ইস্সরঅ মাহাদেবঅ ধেআনে বসই রে বাবু হউ 
পাউঅলঅ সিরমনি গাই।। 
অহিরে-_ পানি পিআসেঁ ধনি করহ রদনঅ বাবু হউ 
সুন দেবি বচন হামর।| 
অহিরে-_সাতঅ রাইতঅ সাতঅ দিনঅ পরবতঅ উপরে রে বাবু হউ 
গেইআ ধনি করই রদন 
পরবত উপরে ধনি পানি পিআসেঁ রে বাবু হউ 
নেহি পাউঅই পানিকে বানার।। 
অহিরে-_ এতনা বচনঅ মাহাদেব পারবতিকে কহত রে বাবু হউ 
সুনা ধনি বচনঅ হামর 
সিরমনি গাই ধনি পিআসেঁ রহই রে বাবু হউ 
করে ধনি তাকরঅ উপাই।। 
অহিরে-_ একঅ বকলি পাইখঅ করহ সিরজন রে বাবু হউ 
অহিরে-_ দুই হাঁথ মইলঅ মলি সিরজন করল রে বাবু হউ 
তাহে পনখি বনাউবে করল 
মাহামাঞ পারবতি পনখি বনাউঅই গউ 
বকলি পনখি দেলউ জিউ দান।। 
অহিরে-_ বকলিআ পনখি পারবতি জিউ দান দেলউ রে বাবু হউ 
আকাসেঁ দেলউ রে উড়াই 
পুরুব বাটে পনখি দেলউ উড়াএ গউ 
গাই ধনিক নজরে ভেটল। 
অহিরে-_ সিরমনি গাই ধনি নজরে দেখলঅ রে বাবু হউ 


অহিরা।।৩২ 


বকলি পানিকে বানার 
সুইন পনথে পনখি উড়ি করত গমন রে 
এহি দেতি পানিকে বানার।। 
অহিরে-_ বকলিআ পনখি দেখঅ পানিকেরা পাইখঅ গউ 
জাঁহা পানি তাঁহা রে বইসই 
উপরে উপরে পনখি উড়ি উড়ি জাই রে 
গেইআ ধনি হেঠে চলি জাই।। 
অহিরে-_ পরবত ছাড়ি গেইআ মরতএ চলেই রে বাবু হউ 
সিরমনি গেইআ ধনি জাই 
উপরে উপরে পনখি উড়ি উড়ি গেল রে 
চলি গেলাই গঁগা কে কিনার || 
অহিরে-_ গগা কিনারে দেখাই বকলি বইসে রে বাবু হউ 
গেইআ ধনি গেল রে চলল 
গগাকে পানিঞ ধনি ঠানি ঠানি নামই গউ 
গঁগা মাঞ্জে করত বারুন।। 
অহিরে-_ সুন কি সুন গেইআ বচন হামরঅ রে বাবু হউ 
তহি ধনি মহা অপরাধ 
_ হামর পানি গেইআ ধনি না জে পিঅ গউ 
তহি ধনি মাহা অপরাধ।। 
অহিরে-_ গুহে গবরেঁ ধনি চরবে করিস রে বাবু হউ 
মরতভূঞ্ঞে করিস মইলান 
বাগাল মুনিসে তরি সিগে ডাঁগ মারই গউ 
বাঁটঅ মলি দুধঅ রে দুহই।। 
অহিরে-_ সেহ খাতিরে ধনি তহি অপরাধ রে বাবু হউ 
হামর পানি না করিস পান 
এতনা বচন গগা করলঅ জবান গউ 
গাই ধনি ঠমকি ডাঁট়াই।। 


অহিরা।।৩৩ 

অহিরে-_ এতনা বচনে দেখঅ সিরমনি গেইআ রে বাবু হউ 
গগা মাঞ করল টকাইর 
হামে জে হেল গগা কেইসে অপরাধ গউ 
তহি গগা কেইসে পুইনবান।। . 
অহিরে-_ তহরি বুকে গগা মড়া মসান বহই রে বাবু হউ 
নর পাপি করিস খালাস 
কেঁউটাকা বেটা তরি বুকে চঘি ঘুরই গউ 
ফেঁকতঅ দেখা মাহাজাল।। 
অহিরে-_ হামর ত পুতা গগা মনরথঅ সাঁড় রে বাবু হউ 
মনরথঅ সিবেক বাহন 
হামর ঘিঅ দেখা পুজা পাসাঞ লাগই গউ 
হামর ঘিউ মহকে বেচাই। 
অহিরে-- হামরঅ পুতা ধনি আগু হারে চলেই রে বাবু হউ 
হামর দুধে মাহাদেব সিনান 
হামর লাদে গগা বসমতা সুদধঅ গউ 
হামে গগা কেইসে অপরাধ ।। 
অহিরে-_ চালা কি চালা গগা মাহাদেবেক পাসঅ রে বাবু হউ 
এতেক না বচনে ধনি মরতভূঞ ছাড়ে গউ 
কইলাসেঁহি উঠঅবে করই।। | 
অহিরে-_ সিরমনি গাই ধনি মাহাদেবে লালিস রে বাবু হউ 
গেছুঞ পেঁছুঞ গগা ধনি জাই 
আগে চলেই গেইআ ধনি পেছুই গগা চলেই গউ 
চলি জাইত মাহাদেব লালিস।। 
অহিরে-_ কইলাসঅ উপরে জানই হর মাহাদেব রে বাবু হউ 
তাঁহা গেইআ ধনি চলি জাই. 
গেইআ ধনিক গেছুঞ ভালা গগা ধনি গেলি গউ 


অহিরা ।।৩৪ 

জাঁহা বসি হর মাহাদেব।। 

অহিরে-_ এসন সমইএ ভালা ঘটেই অঘটনঅ রে বাবু হউ 
মহাদেব তঅ নেঁসাঞ অচেতন 
ভাঁগঅ ধতুরা পিএ মাহাদেব অচেতর্নে গউ 
গাঁজাক নেসাঞ ঘুমে অচেতন।। 

অহিরে-_ এতেক না খনে ভালা গেইআ ধনি ঠানই রে বাবু হউ 
মনে মনে সচবে করই 
গাঁজাকর নেসাঞ মাহাদেব গড়াগড়ি জাহই গউ 
কেইসে হামে করবঅলালিস।। 

অহিরে-_ সিরমনি গেইআ ধনি ঠানই রে বাবু হউ 
থনঅ দুধঅ দেলউ বরিসাই 
একঅ ধারঅ দুধঅ ধনি দেলউ বরিসাই গউ 
মাহাদেবকে করাউলঅ সিনান।। 

অহিরে-_ একঅ ধারঅ দুধঅ ভালা মুহঅ উপর ফেলে রে বাবু হউ 
মাহাদের্বে করত পিআন 

 দুধঅ সিনান পিআনে চেঠা হেইএ গেল গউ 

মাহাদেবেক নেসা ফাটি জাই।। 

অহিরে-_ দুধঅ সিনানে হরেক নেসা ফাটি গেলঅ রে বাবু হউ 
নজরে সুঝত সিরি গাই 
এসন খনে ধনি করত লালিস গউ 

__ সুনে মাহাদেব বচন হামর।। 

অহিরে-_ কনঅ খাতিরে ঠাকুর হামি মাহাপাপি রে বাবু হউ 

| গঁগা ধনি কেইসে পুইনবান 
গগা কা বুকে ভালা মড়া মসান বহই গউ 
নর পাপি করত উতধার। 

অহিরে-_ হামর পুতা মাহাদেব আগু হারে চলই রেবাবুহউ 
হামর পুতা তহরি বাহন 


অহিরা।।৩৫ 


হামর ঘিউ দেখা পুজা পাসাঞ লাগই গউ 
হামর দুধে মাহাদেব সিনান।। 
অহিরে__ কনঅ খাতিরে মাহাদেব হামে মাহাপাপি রে বাবু হউ 
গগা ধনি কেইসে পুইনবান 
এতেক না লালিসঅ ধনি মাহাদেবকেঁ করই গউ 
মাহাদেবে করলঅ বিচার।। 
অহিরে-_ তহি জে লাগিস ধনি মাহাপুইনবান রে বাবু হউ 
গগা ধনি মাহা অপরাধ 
এতেক না বচন মাহাদেব কহবে করলঅ গউ 
গগা ধনি পুবে চলি জাই।| 
অহিরে-_ গেইআক শুমান মাহাদেব দেলউ বাঢ়াই রে বাবু হউ 
গগা ধনি হেলঅ রে নইরাস 
গেঁইআ ধনি জিতলঅ গঁগা ধনি হারই গউ 
গঁগা মাঞ পুরুবে চলি জাই।। 
অহিরে-_ পানি পিআসেঁ ধনি রহলঅ ভাঁঢ়াই রে বাবু হউ 
কইলাসেহি রহলঅ ভাঁঢ়াই 
এসন খনে মাহাদেব উপাই করল গউ 
একঅ জটা দেলউ রে টুটাই।। 
অহিরে-_ জটাকে ভিতরে রহে গগা সুরধনি রে বাবু হউ 
সেহঅ পানিঞ করাউতঅ সিনান 
জটাক পানি ভালা গেইআ ধনি পিঅই গউ . 
গেইআ ধনিক মিটলঅ পিআস।। 
অহিরে-- এতেক না ভালি হরে গেইআ ধনিকে কহতঅ রেবাবুহউ 
জাউ ধনি মরতঅ ভূবন 
মরতঅ ভুবনে ধনি গেলা ত চলি গউ 
মরতভুঞ্ে করহ পালন 
অহিরে-_ সিরমনি গেইআ ধনি ঘুরবে করল রে বাবু হউ 


অহিরা।।৩৬ 


ঘুরি আউলঅ আপন গলাঘার 
গেইআক গুমান মাহাদেব দেলঅ বাঢ়াই গউ 
গাই মাঞ্জেক বাঢলঅ মান।। 
অহিরে__ জেসন জানঅ বিরহ গাউঅল 
মুহে লিহা হর হরিক নাম 
অধম ফালগুনি গাউঅই মরন সমইএ 
দিহা হর জুগল চরন।। 


অহিরা।।৩৭ 

নানহুআর ননদেক কহনি 


8 আহারে ইনার ন্ট 


_নানহ নন্দ সহদর ভাই 
.. নানহু কিসান লাগই ঘারেকে মালিক গউ 


: নানহুই জানই কুটুম সজন 
মন্দ কিসান হেউঅই মইসি বাগাল গউ 
. সাঠি মইসি করত মইলান। 


নন্দই করেই মইসিক জতন। 


. অহিরে_চাইর পহর রাতিবিভি গেলাই রে বাবু হউ 


হেইএ গেলাই ফরিছ বিহান 
ফরিছ বিহানে নন্দ পালিক সে উঠল গউ 
_ সাজল মইসি বাগাল। 


. অহিরে__সুড়ে বাল নন্দ পাগ পগড়ি রে বাবু হউ 


গড়ে পিধল নন্দ সনাকে খড়ম রে বাবু হউ 
হাঁথে লেলা সনা মুঠি ডাঁগ 

সাঠি সুরহি মইসি দেলউ খসাএ গউ 
ডহরাই দেলউ বন বাট। 


১ _ অহিরে-_ ডহরে ডহরে মইসি জাত চলল রে বাবু হউ 


পিপড় তরে মইসি বাথান 
বড় পিপড় তরে মইসি বাথান রে 
মইসিগন গেলহ বাথান। 
অহিরে-_ এসন খনে নন্দ মনে মনে ঠানলঅ রে বাবু হউ 
মইসিকে দেলউ রে উঠাই 


অহিরা।।৩৮ 


বন ভহর মইসি দের্ল ভহরাএ গউ 
পেছু লাগি নন্দ চলি জহি। 
অহিরে-_ আড়ে দিঘে বার কউস আহাঁদা বন রে বাবু হউ 
বন হেউঅই ঝিলুহি জানাই 
হিলা হিলা বন নন্দ গেল চলল রে 
আড়ে দিঘে হেউঅই বার কউস। 
অহিরে-_ আছীদা বনে মইসি গেলা সামাই রে বাবু হউ 
মইধে বসল নন্দলাল 
চারি ভিতে মইসিগন বন মাঝে চরইএ গউ 
মইধে বইসল নন্দলাল। 
অহিরে-_ উঁচই না দেখে নন্দ গাছ কাটল রে বাবু হউ 
মাঝে দেখি ফাড়বে করল 
দিঅ ফাড়া করি নন্দ খড়মা ছলল গউ 
নন্দলালে নেহি রে মালুম। 
অহিরে-_ এসন সমইএ বাঘা আউঅল চলি রে বাবু হউ 
জাম ঝুড়ে রহল লুকাই 
নন্দ কিসানকে করল নিসানা রে 
নন্দাকে ধরবে করল। 
অহিরে-_ নন্দ কিসানকে বাঘে জখল রে বাবু হড 
নন্দলালেক নেহি রে মালুম 
সাঠি সুরহি মইসিক নজর গিরি গেল গউ 
মইসি তজুকতি জড়ল। 
অহিরে-_ সুনে সুনে মইসি ধনি বচন হামর রে বাবু হউ 
নন্দলালকে বাঘে লেইএ জাই 
নন্দ কিসান জদি বাঘে লেইএ জাত গউ 
পুরি জাতউ বনেকা ঘাস। 
অহিরে-_ পুরি জে জাতউ ধনি বনেকর ঘাঁস হউ 


অহিরা।।৩৯ 


পুরি জাতউ জবুনা সিনান 
এসন ভালি মইসি জুকতি জড়ল গউ 
একিন হেএজুকতি জড়ল। 
অহিরে-_ সাঠি সুরহি চারি ভিতে রহেই রে বাবু হউ 
বাঘা সে লাগল লঢ়াই 
সাঠি সুরহি মইসি বাঘঅ সগে লঢ়এ গউ 
বাঘঅ ত ভাগি চলি জাই। 
অহিরে-_ এসন খনে নন্দ উঠি ডাঁট়াই রে বাবু হউ 
মইসি ধনি নন্দ চঘি জাই 
মইসিকর পিঠে নন্দ চঘি ত জাই রে 
মইসি ত ধরেই ঘারেক বাট। 
অহিরে-_ মহলেক ভিতরে ভালা অঘটন ঘটে রে বাবু হউ 
নানহুক বহুঞ কহবে করই 
আবু রাতিঞ হামে সপুনে দেখল গউ 
নন্দলালকে বাঘে লেইএ জাই। 
অহিরে-_ নন্দ কিসানকে দেখা বাঘে লেইএ জাই রে বাবু হউ 
দেউরানি ত কামিনি হামর 
.  হামর হেল দেখা অন বড় ধন রে বাবু হউ 
হামর হে রাজা মাহাজন। 
হামর হেল ভালা বসতি মহল গউ 
হামর হেল কুটুম সজন। 
অহিরে-_ ডুভাকর মাড়ে ধনি কামিনি খাটত রে বাবু হউ 
পুরান লুগা দেবেই পিঁধেলাই। 
এতনা বচন ভালা নানহু বহু কহইএ 
'নন্দ বহুই সুনে রে পাউঅই। 
অহিরে--এতনা বচন ধনি কানে অনাল রে বাবু হউ 
নন্দ বহুকাঁদে ঢরঢর 


অহিরা।।৪০ 


কাঁদি ন কাঁদি ধনি বুইধ ছাঁদল রে বাবু হউ 
মনে মনে বুইধ ছাঁদই। 
হাই হাই দইআ হামর বিধি ভগবান গউ 
. কচি উমইরে হেলরাঁড়। 

অহিরে-_ কাঁদি ন কাঁদি ধনি বুইধ ছাঁদল রে বাবু হউ 
মহল সে বাহারে জাই 
বসতি মহল ধনি ছাড়বে করল গউ 
ধরি লেলউ বন ডহর। 

অহিরে-_ কাঁখে দাবল ধনি গবর ঝুড়ি হউ 
সাজি গেল নন্দকে বানার 
নগরে বাহিরে ধনি জাহ চললা গউ 
পুরব ভিতে নজর চালাই। 

অহিরে-_ এসন খনে দেখ নন্দা ঘুরই রে বাবু হউ 
মইসি ধনি ঘুরে ঘার বাট। 
নন্দ কিসান ভালা মইসি পিঠে আউএ গউ 
নন্দ বহুই নজরে ভালই। 

অহিরে-_ এতনা ভালিকে ধনি ঠমকি ডাঁট়াইরে বাবু হউ 
নন্দলাল নাভে রে খজি 
সুরহি মইসি ধনি আউঅল চলল রে বাবু হউ 
নন্দ বহুকাঁদে ঢরঢর। 
উলটি পালটি ধনি করহ রদন গউ 
কাঁদল ভূঁঞে রে লটাই। 

অহিরে-_ এতনা ভালিকে নন্দ কহবে করল রে বাবু হউ 
সুনে ধনি বচন হামর 
কনঅ খাতিরে ধনি করহ রদন গউ 
কনঅদুখ গিরল তহর। 

অহিরে-_ কিআ জে হেলউ খাই মাখেক দুখা রে বাবু হউ 


অহিরা।।৪১ 


কিআ তরে মরে ছট ভাই 
এতনা বারতা নন্দ কহবে করল গউ 
নন্দ বহঞ করহ জবান। | 
অহিরে-_ নেহি জে হেউঅই হামর খাইএক পিএক দুখ রে বাবু হউ 
আবু বিহানে ভালা মহল ভিতরে গউ 
জেঠানি সে কহবে করই। 
অহিরে-_ দেউরা জে গেল হামর মইসি বাগাল রে বাবু হউ 
নন্দলালকে বাঘে খালে জাইএ 
নন্দকিসানকে ভালা বাঘে লেইএ গেলা গউ 
দেউরানি ত কামিনি হামর। 
অহিরে-- হামর হেল ভালআ বসতি মহল রে বাবু হউ 
হামর হেল রাজা মাহাজন 
হামর হেল দেখ বসতি মহল গউ 
হামর হেল কুটুম সজন। 
অহিরে-_ ডুভাক মাড়ে ধনি কামিনি খাটত রে বাবু হউ 
আধুড় লুগা দেল পিঁধেলাই 
এতনা বচন সুনা জেঠানি কহল 
_ সেহদুখ গিরল হামর। 
অহরে-_ এতনা লালিস ধনি নন্দলালকে কহই রে বাবু হউ 
নন্দলালে কহে রে জবাব 
রহ কি রহ ধনি মইসি বাথানে গউ 
হামে জাউব মহল ভিতর । 
অহিরে--মহল ভিতরে নন্দ গেল চলল রে বাবু হউ 
জাঁহা রহে আপন বড় ভাই 
দাদাক পাসে নন্দ করেই জবান রে 
সুনে দাদা বচন হামর। 


অহিরা।।৪২ 


অহিরে-_ নেহি জে লেবউ দাদা অন বড় ধন রে বাবু হউ 
নেহি লেবউ বসতি মহল 
নেহি জে লেবউ দাদা কুটুম সজন হউ 
নেহি লেবউ রাজা মাহাজন। 


অহিরে-_ ডাকে কি ডাকে দাদা গাঁউএকে পাঁচ ভাই রে বাবু হউ 


ডাকে দাদা গাঁউিএক পনচ জন 
সিরমনি মইসি ধনি হিছা ভাগে বাঁটব 
জাকর ভাগে জেহ গিরি জাই। 
অহিরে-_ এতনা বচনে ভালা পাঁচ ভাই কে ডাকল বাবু হউ 
চলি গেল মইসি বাথান 
সাঠি সমইসি একঅ পাঁতাঞ ডাঁট়াল 
দিঅ ভাই ত দু ধারে ভাঁটাই। 
অহিরে-_ এসন খনে নন্দ ডাকবে করল রে বাবু হউ 
মইসি গনে ইসারা জানাই 
সিরমনি মইসি ধনি নন্দ বাঁটাঞ গিরল 
লেটি খটি রহল ডাঁঢাই। 
অহিরে-_ লেটি খড়ি মইসি বড় ভাইএ পাউঅই রে বাবু হউ 
নন্দলালে বুঝি রে ঠানই 
নেহি রহব আর হরদিপি নগরে গউ 
চলি জাউব করগা নগর। 
অহিরে-_ হরদি নগর নন্দ ছাড়বে করল রে বাবু হউ 
মইসি লেইএ নন্দ করল গমন 
মইসি ধনি লেইএ নন্দ চলল রে বাবু হউ 
নন্দ বহুঞ কহত বচন। 
নেহি জে লেলে কিসান অন বড় ধন গউ 
নেহি লেলে বসতি মহল। 
অহিরে-_ নেহি জে লেলে বাবু রাজা মাহাজন রে বাবু হউ 


অহিরা।18৩ 


তে 


ৃ 


প্‌ 


কেইসে বিতবে দিন রাইত 
এতনা বচন ধনি কহবে করল গউ 
নন্দলালে দেলউ গউ জবান। 
অহিরে-_ অন ধন লাগে ধনি ইজতি আঁধার রে বাবু হউ 
অন ধন লাগে কাঁসি ফুল 
মইসিকা খিরে হেতউ অন বড় ধন গউ 
মইসিক খাতির রাজা মাহাজন। 
অহিরে__ মইসিক খাতিরে হেতউ বসতি মহল রে বাবু হউ 
মইসিক খাতির বসতি মহল 
করগা নগর নন্দ গেল চলল রে 
উহা জাইকে সিআইড় খুটই। 
অহিরে-_ বসতি সিঁআইড় নন্দ খুটবে করই রে বাবু হউ 
আগু গেছু সিআইড় খুঁটই 
আড়ে না দউড়ে নন্দই সিআইড় খুঁটই রে বাবু হউ 
পুরুব মুহে রাখল দুআইর। 
বাহারাইতে হেউএ মইসিক সুরুজ উড়বত গউ 
সামাঅইতে সিরে ভঁড়বত। 
অহিরে-__ দুধ দুহইএ নন্দ দহি জমাউঅই রে বাবু হউ 
ঘিউএ করত বিরাজমান 
বাঢ়ইতে নন্দ লাখ পচাস রে 
গরখি হেউঅই সিঁগালাখা গাই। 
অহিরে-_ দিনে জে দিনে নন্দ বাঢ়বে করই রে বাবু হউ 
বাঢ়ইতে বাঢ়ল নন্দ পরবত পরমান রে 
ধন মদে হেলা নন্দমাতুআর। 
নন্দেক বহু বেটি ধন মদে মাতল 
নেহি চিনহে কুটুম সমাজ। 


অহিরা।।88 


অহিরে-_ নেহি চিনহই ভালা ভাট ভিখারি রে বাবু হউ 
নেহি চিনহইএ বামুন বইসটম 
একঅ কুনে রাখে সমটাই। 

অহিরে-_ গগা গহাইলে ভালা থুঁক খাঁখাইর ফেলইরে বাবু হউ 
খাম খুটাঞ সিঁঘন পুছই 
ছারাক ছুরুক গহাইল বাঢ়ই রে বাবু হউ 
ছাঁছে গঁজি বাঢ়ইন রাখই। 
সিরমনি মইসি ধনি সামাবে করত গউ 
মইসি সিরে বাট্রিন লাগি জাই। 

অহিরে-_ এতেক না ভালা মইসি দুখ না ভেলই গউ 
মনে মনে করেই গহাইর 
হামর খাতিরে নন্দ বাঢ়বে করলে রে 
ধন মদে গেল রে মাতাই। 

অহিরে-_ এসন খনে মইসি বুইধ জে ঠানেই রি 
গহাইলে ত কাঁদে উভরাই 
রাতি আঁধারে ধনি গহাইল ভিতরে গঅ 
মইসি ধনি কাঁদে ঢর ঢর। 

অহিরে-_ কাঁদি ন কাঁদি ধনি বুইধ ঠানল রে বাবু হউ 
গরইআকে করল সেঁউরন 
গরইআ গঁসাইকে ধনি করল সেঁউরন গঅ 
গরইআ তআউল চলল। 

অহিরে-_ গগা গহাইলে গরইআ আউল চলল রে বাবু হউ 


সুনে ঠাকুর বচনহামর। . 
অহিরে-_ ধনেক মদে নন্দ হেলঅ মাতুআর ৩০ 


অহিরা।।৪৫ 


নন্দলালকে করহ কাঁগাল 
চল কিচল ঠাকুর বন রাগাই রে 
নন্দলালকে করবউ কাঁগাল। 
এতনা বচন ধনি গরইআকে কহেই গউ 
গরইআঞ ত করল জবান। 

অহিরে-_ কেইসে ছাড়ব হামে নন্দ গহালি রে বাবু হউ 
নন্দলালে পুজা রেকরই 
বছরে বছরে নন্দ পুজা পাঠ করহ গউ 
সুজা সেবা করত হামর। 

অহিরে-_ দুধেকে ঘাঁটরা নন্দ মুড়ে চাপাই দেহ রে বাবু হউ 
নেহি ছাড়ব হামে নন্দ গহাইল গউ 
নেহি জাবউ বনে রাগাই। 

অহিরে-_ এতনা বচনে মইসি করত জবাব'রে বাবু হউ 


অহিরে__ হামর খাতিরে দেত দুধেকে ঘাঁটরা রে বাবু হউ 
না রহলে দেতউ চুলহাক পাঁস 
এতনা বচন ধনি কহবে করল গউ 
গরইআ ত করল সিকার। 

অহরে-_ কনঅ জে দিএ ধনি জাবে রাগি রুসি রে বাবু হউ 
নন্দলালে আনত ঘুরাই 
মইসি ধনি করলে জবান। 

অহিরে-_ পড়ল কাত্কি মাস আমাবইসাক রাতি রে বাবু হউ 
 সেহ রাতিঞ জাউঅব রাগাই 

মদেহি মাসে ননদ হেতউ মানুষ্ঞার রে বাপু তা 
বহু বেটি জাউন্মত খুমাই। 
ভতুআ বাগালঅ ঘার চলি জাত গা 
নন্দাক বেটা জাতউ জাগরন। 
অহিরে-__ সেহ সমইএ ঠাকুর করব সেঁউবন বে বাবু হট 
মইসি ধনিক মনে গিরি জাই। 
অহিরে-_ রাতি আধারে মইসি গরইআ সেঁউরইঅ রে বাবু হউ 
গরইআ ত আউল চলল 
সাঠি স মইসি খলবে করল রে বাবু হউ 
মহল সে বাহারে জাই। 
মইসিকা সঁগে গরইআ জাহ চললা গউ 
গঁসাই রাইএ খলে ধেনুগাই। 
অহিরে-_ সিগা লাখা পাল ভালা গসাঞ্ রাইএ খলে রে বাবু হউ 
মহলেসে দেলঅ বাহিরাই 
নগর বাহিরে মইসি ঠমকি ডাঁঢ়াল গউ 
গরইআএঞ ত করল পছড়ন। 
অহিরে-_ কনঅ খাতিরে ধনি রহলে ডাঁড়াই রে বাবু হউ 
মনে গিরই নন্দ কিসান 
এসন খনে মইসি করত জবান গউ 
সুনে ঠাকুর অরথি লাগাই। 
অহিরে-_ নেহি মনে গিরেই হামর নন্দ মহল রে বাবু হউ 
নেহি মনে নন্দ কিসান 
দুধা বিনা মরত ঝুরাই। 
অহিরে-_ কড়রু বাছুর রহে মহল ভিতরে রে বাবু হউ 

বাছুর কড়রু দেহ গ ভিড়কাই 
মাইএক সঁগে দেল গ ভিড়কাই। 
অহিরে-_ চারি জজন দিঘে গেলা চললে রে বাবু হউ 
মইসি ধনি গেল গউ রাগাই। ূ 
হেরি হেরি মইসি ধনি আগু আগু চলেই গউ 
পেছু গেছু খেঁড়ি লেটি জাই। 
অহিরে-_ লেটি খেড়ি মইসি পেছু লাগি জাহরে বাবু হউ 
লেটি খঁড়ি ভীইজ রে মেটাই 
লেড়ি খু মইসি ধনি ভাঁইজ মেটাই দেউঅই রে 
জেসে নন্দই না পাই বানার। 
অহইরে-_ চারি পহরে রাতি বিতি গেলাঞ রে বাবু হউ 
হেইএ গেলাঞ ফরিছ বিহান 
ফরিছবিহানে নন্দী পালক লেউঠল 
চলি গেল মইসি গহাইল। 
. অহিরে-_ মইসি গহাইলে নন্দী মইসি নেহি পাউঅই রে বাবু হউ 
চলি গেলা গেইআ ধনিক গহাইল 
গীগী গহাইলে দেখা গেইআ নেহি পাউঅল 
নন্দী তবে মনে রে সঁচই। | 
সিগীলাখী পাল আর সাঠি সুরহি রে 
মইসি ধনি চরে লেইএ জাই। 
অহিরে__ আঁগিনাকা মাঝে নন্দ ঘুরবে করইরে বাবু হউ 
আঁগনাই ত গিরবে করই 
মইসি ভীভনাই নন্দ উবটি গিরইএ গউ 
কাঁদি কাঁদি গড়াগড়ি জাই। 
অহিরে__নন্দ কিসান লাগেই বুঢা মানুস রে বাবু হউ 
কাঁদি কাঁদি আগা হিলি জাই 

নেহি মিলে মইসিকে বানার। 
দিনে জে দিনে নন্দ হেলঅ কাঁগাল গউ 
নেহি মিলে তেল জল পান। 
অহিরে-_ ভাতুআ বাগাল ঘারে চলি গেলা রে বাবু হউ 
নন্দ পুতাঞ বুইধ রে ঠানই 
নন্দকে পুতা দেখা লমপট ডিগর রে 
চলি গেলাই আপন সসুর ঘার। 
অহিরে-_ নন্দ কিসান ভালা বিপদে গিরি গেল রে বাবু হউ 
নেহি জুটই তেল জল পান 
বারঅ বছর নন্দা কাঁগাল হেইএ গেলা রে 
বহুত দুখে কাটই দিনরাইত। 
অহিরে-_ বছরে বছরে পরব ঘুরইএ রে বাবু হউ 
তাউএ নন্দাই পুজা না ছাড়ই 
বছরে বছরে নন্দাই পাঘা পুজা করইএ 
তাউএ নন্দাই পরব না ছাড়ই। 
অহিরে-_ বারঅ বছর নন্দাই পাঘা পুজা করই রে বাবু হউ 
পুজাক খাতির ঘটে অঘটন 
বন ভিতরে দেখা ঘটে অঘটন গউ 
মইসি ধনিক ঘটে অঘটন। 
অহিরে-_ সিমলা রগে ভালা বাছুর কড়রু রে বাবু হউ 
| সিমলা রগে হেউঅই অচেতন। 
অহিরে-_ সিমলা রগে ভালা বাছুর কড়রু রে বাবু হউ 
সিমলা বাতে হেউঅই অচেতন 
সিমলা রগে মরে বাছুর কড়রু রে 
মাঞ দুধ নেহি করেই পিআন। 
অহিরে-_ বাছুর কড়রু ভালা দুধ নেহি পিএ রে বাবু হউ 

দুধ ভরে থন ফাটি জাই | 
বনেক ভিতরে মইসি বিপদে গিরল রে 
নন্দাকে ত মনে গিরি জাই। . 
অহিরে-_ গরইআ গঁসাইকে মইসি দেল সুনাইএ রে বাবু হউ 
সুনা ঠাকুর বচন হামর 
জাহ কিজাহ ঠাকুর নন্দ মহল গউ 
নন্দই জানই সিমলাক অসধ। 
অহিরে-_- পুজাক খাতিরে ভালা অঘটন ঘটেই রে বাবু হউ 
মইসি ধনি কহল বচন | 
কনঅ ঢেসনাঞ জাউঅব নন্দ মহল গউ 
মনে মনে বুঝি জে না পাই। 
অহিরে__ এসন খনে গরইআ করল উপাই রে বাবু হউ 
সাজি গেলা বসতি নগর 
গনক ঠাকুর ভেসে ধরবে করল গউ 
চলি গেলা নন্দকে মহল। 
অহিরে-_ কাঁখে গজল ঠাকুর পথি না পাঁজি রে বাবু হউ 
ধরি লেলউ গনকেরি ভেস 
গনক ঠাকুর ভেস করল ধারন হউ 
ঠেঁগা ঠকি ঠকি চলি জাই। 
অহিরে-- নন্দ মহলে ঠাকুর গেলা চলি রে বাবু হউ 
নন্দলালকে ডাকি অভরাই 
দেহকি দেহ নন্দ তেল জল পান রে 
হামে আঝু কুটুম তহর। 
, অহিরে-_ এতনা বচন ঠাকুর কহবে করলে রে বাবু হউ 
নন্দলালে কহবে করই 
কাঁহা পাউঅব ঠাকুর তেল জল পান গউ 
কিআ দেইএ করব বিদাই। 

অহিরে-_ এতনা বচন ঠাকুর কহবে করলে রে বাবু হউ 
নন্দলালে কহবে করই 
কাঁহা পাউঅব ঠাকুর তেল জল পান গউ 
কিআ দেইএ করব বিদাই। 

অহিরে-_ বার বছর হামে হেল কাঁগাল রে বাবু হউ 
নেহি জুটে তেল জল পান 
বার বছর হামে আঁধা হেইএ রহে রে বাবু হউ 
নজরে না করি দরসন। 
এতনা বচন নন্দই কহবে করল গউ 
গরইআঞ ত কহত বচন। 

অহিরে-_ জাহ করি জাহ নন্দ মহল ভিতরে রে বাবু হউ 
মিলি জাতো তেল জল পান 
ঠেঁগা ঠঁকি ঠকি নন্দা ভিতর গেলা রে 
দেখহ মাহা অজগর । 

অহিরে-_ অন বড় ধন নন্দ আঝু দেখে পাই রে বাবু হউ 
দুধ দহি সভে মিলি জাই 
চিড়া কা কুমে নন্দ চিড়া মিলি জাই গউ 
গুড়েক কুমে গুড় মিলি জাই। 

অহিরে-_ মহল ভিতরে নন্দ করে বিরাজমান রে বাবু হউ 
আঝু নন্দই দেখে রে পাউঅল 
এতনা দেখিকে নন্দই মহল ছাড়ল রে 
চলি গেলা ঠাকুরেকর পাস। 

অহিরে-_ ঠাকুরেক গড়ে ধরি গড়াগড়ি দেই রে বাবু হউ 
গরইআকে কহত বচন 
তহি জে লাগিস ঠাকুর কনঅ মাহাজন গউ 
পাতা চিতা দেবে গো ছুআই। 

অহিরে-_ গরইআ গড়ে ধরি গড়াগড়ি দেই রে বাবু হউ 

গরইআঞ ত কহবে করল 
মঞ্ জে লাগি নন্দ গরইআ ঠাকুর রে বাবু হউ 
হামর সগে লছমি রে ঘুরই। 
হামর সগে লছমি মহলে ঘুরল রে 
হামি লাগি গরইআ ঠাকুর । 
অহিরে-_ বার বছর নন্দ পাঘা পুজা করলে বাবু হউ 
হামর সঁগে নন্দ চলি চলি জাহ রে 
চলি জাউঅব বনেক ভিতর। 
অহিরে-_ মইসি গড়ে ধরি গড়াগড়ি দেবে রে বাবু হউ 
দস মিনহা করত খেমা। 
এসন সমইএ ঠাকুর আশু আগু চলই গউ 
নন্দলাল ত গেছু পেছু জাই। 
অহিরে-_ বনেক ভিতরে নন্দ গেল চলি রে বাবু হউ 
জাঁহা রহে সিগালাখা পাল 
সিগালাখা পাল আর মইসি ধনি রহে গউ 
তাঁহা নন্দত জাইএ রে পঁহচই 
অহিরে-_গড় লাগইত ভেস মইসি গড়ে গউ 
নন্দকে দেখিকে মইসি কহবে করত রে বাবু হউ 
চালে জাউঅব বসতি নগর। 
সুনকিসুন নন্দ নজরে দেখ রে 
বাছুর কড়রু কেসে অচেতন। 
অহিরে-_ সিমলা বাতে ভালা বাছুরি কড়রু রে বাবু হউ 
দুধা ভরে থন ফাটি জাই 
এসন সমইএ নন্দ দাউআই বনাল রে 
বাছুরিকে মুড়ে রে লাগাই। 

অহিরে-_ বাছুরি মুড়ে দাউআই লাগাই দেপ রে বাবু হউ 
মনতর ফুঁকি ঝাড়বে করত 
বাছুরি কড়রু মুড়ে হ 1থ বুপাই দেল রে 
মনতর ফুঁকি রগ চলি জাই 
ঝাড়ি ফুঁড়ি সিমলা রগ ভাল করল রে 
বাছুরি মুহে দুধা খাই। 

অহিরে-__ আগে ন আগে মইসি ঘুরি জাই রে বাবু হউ 
পেছুই লাগি চলেই নন্দলাল 


অহিরে-_ গেইআ ধনিক পিঠে ভালা গুসাঞ্রাই চঢেই বরে বাবু হউ 
ঘুরি আইল নন্দকে ঘার 
বাটে বাঢ়ল নন্দ লাখ পঁচাস রে 
উখি ধনি সিঁগালাখা দহাই। 
জাহ জড়লম বিরহ গাহলম বাবু হউ 
মুহে লিহা গরইআকা নাম। 

সিরিগাই বিরহ 


অহিরে-_ এহ পারে গগা অহ পারে জবুনা রে বাবু হউ 
মইধঅ গগীঞ চরই সিরিগাই 
সাত দিনা সাতঅ রাতি পানি বরসতঅ হউ 
সিরি গেইআ রহল টেকাই। 
অহিরে-_ কিআ করত ভালা সিরি গেইআ ভাভে লাগল বাবু হউ 
কেসে হামে ঘুরব গলা ঘার 
গড়অ না চলএ বাটঅ না সুঝইএ হউ 
পানি বরসএ নিরাধার। 
অহিরে__ সেহ বাটে আউঅত একঅ পথরি রে বাবু হউ 
সিরি গেইআঞ দেখিকে ভাকই 
সুনে রে সুনে বাছা বাটেকে পথরি রে 
মরঅ বানার লেগি দে গলা ঘার।। 
অহিরে-_ সিরি গাইএক কথা সুনি পথরিঞ কহত রে বাবু হউ 
হামে ত জাই সসুর ঘার 
হামে নেহি পারবঅ হামে নেহি জাউঅব হউ 
বানার লেইএ তরঅ গালাঘার। 
অহিরে-_ পথরি কা কথা সুনি কহই সিরি গেইআএ রে বাবু হউ 
সুনি লিহা হামরি বচন 
মরঅ কথা রাখলে হেবে ধনি মান রে 
নি সুনলে সবঁসে ঢাহান £ 
অহিরে-_গেইআকে বচন সুনি কহই পথরি রে বাবু হউ 
সাপানত না করে গেইআ মাঞ 
তরঅ বানারঅ লেইএ হামে জাউঅব গউ 
মনেক কিরখুট গেলি জে পছাই।। 
অহিরে-_ কনঅ নগরে তহর গলাঘারা রে বাবু হউ 


অহিরা।।৫৪ 


কিনা লাগই গলাকেরি নাম 
এক মনে জাউঅব তহর বানার লেইএ গউ 
গিরি রহক সসুর ঘারেক কাম। 
অহিরে-_ সুনে জে সুনে বাছা কান লাগাই রে বাবু হউ 
হরদিপি নগরে গলা ঘার 
নন্দ কিসান হেকে মরঅ গলাক নাম রে 
তাকর বেটা ঠকইতা দুলাড়।। 
অহিরে-_ নেহি হামে দেখলাই হরদিপি নগর রে বাবু হউ 
নেহি তঅ চিনহ নন্দ নাম 
কন বাটে জাউঅব গেইআ কেসে হানে চিনহবআ গউ 
হরদিপি নগরে তহর গলা ঘার। 
অহিরে-_ কারি পিপড়েক বন ধরি উজু চলি জাবে রে বাবু হউ 
পঁহচি জাবে হরদিপি নগর 
গবর ডিঘেক ডূঁগরি দেখি চিনহবে ঘারা রে 
পিধনে চিনহবে গলা মর। 
: অহিরে-_ কারি পিপড়েক বনে মঞ কেসে জাউঅব রে বাবু হউ 
নাম সুনি জিআ জে ধক ধক 
সেহ বাটে জাব নিহি সুনে সিরি গেইআ গউ 
ভুখল বাঘে জিউ জে মারতাক।। 
অহিরে__ মরঅ ধেআনে তহি চলি জে জাবে রে বাবু হউ 
তরঅ গড়ে কাঁটাউ না গড়তউ 
ভুখলঅ বার্ঘে তকে ভালি না ভালতউ রে 
নি ফিকির মনে চলি জাঞ। 
অহিরে-_ চলি গেলা পথরিআ সিরি গেইআক ধেআনে রে বাবু হউ 
ডেগে ডেগে খিআউঅল বাট 
নেহি রে ভূখল বাঘা নেহি কনঅ ডর রে 
নেহি কনঅ বিপদঅ ঝনঝাট।। 


অহিরা।।৫৫ 


অহিরে-_ পহচলঅ বানার হরদিপি নগর রে বাবু হউ 
শহচলঅ নন্দা কিদুআইর 
সুনে হউ নন্দা তরঅ সিরি গেইআ হউ 
'মইধঅ গগাঞ আহি জে টেকাই। 
অহিরে-_ বানারিআক হাঁক সুনি ঘারা ভিতর নন্দারে বাবু হউ 
পুতহ্ুকে কহলঅ হাঁকাই 
দুআইরে ভিখারি,আহে ভিখ দিহা গউ 
চাঁড়ে মাড়ে করিহি বিদাই।। 
_ অহিরে- সসুরেকা কথা সুনি নন্দাকে পুতহু রে বাবু হউ 
ভিখঅ লেইএ আউঅল দুআইর 
ভিখঅ দেখি বানারিআ চমকি উঠলঅ গউ 
চাঁড়ে মাড়ে ফরকি ডাঢ়াই।। 
অহিরে__ হামে জে নহ বাছা ভাট ভিখারি রে বাবু হউ 
নহঅ হামে পেটেকে কাঁগাল 
দিরমনি গেইজা তহর মইযঅ গগাঞ আহিরে 
সেহবানার দেল জে পহচাই।। ৃ 
অহিরে-_ সুনা জে সুনা সসুর সিরিমনি গেইআরে বাবু হউ 
মইধ গগাঞ আহি জে টেকাই 
সেহ বানার লেইএ আউলঅ পথরি গউ 
চাঁড়া করি তরা চলি জাঞ || : 
অহিরে-_ মরঅ জে আহাত ভালা সিঁগালাখা বইনা রে বাবুহউ 
এক গেইআ গগাঞ দেলেইদান | 
হামে নেহি আনে জাবউ সেহ বুটি গেইআ গউ' 
ঘারে হামর লাখঅ টাকাক কাম। ৃ 
অহন সনুরাকা কথা সনি ল্বাকে গলে বায 
ইড়কি গেলি আপন সইআ ঠিন . 
সুনা হউ সুনা সঞগ সিরমনি গেইআ গউ 


অহিরা।।৫৬ 


সইধজঅ গগাঞে আহি জে টেকাই ।। 


অহিরে-_ নন্দাকে বেটা ভালা কততন্জ রে বাপু হট 
মরঅ বাপেক সিগালাখা গাই 
একঅ বুট্রি গেইআ হামে সুগনিকে দেল গউ 
মর ধন ত নি জাতেইক সিরাই।। 
অহিরে-_ নন্দাকে সঞআ সুনি কাঁদে লাগল রে বাবু হউ 
বেটা লাতি কিআ ধনে রে ধাধাই 
অকেই আইজ বিসরল জাই। 
অহিরে-_ নন্দাকে মাঞ ভালা কাঁদি কাঁদি ঝুরে রে বাবু হউ 
বকনাকে দেলেইক রে জানাই 
সুনে রে সুনে বাছা তর মাঞ সিরমনি গেইআ রে 
মইধঅ গঁগাঞ আহি রে টেকাই। 
অহিরে-_ মরঅ বেটা মরঅ লাতি আনে নেহি জাত রে বাবু হউ 
একাই কেসে জাম রে হামে 
কারি পিপড়েক বনে কেসে পাইরাব গউ 
ভুখল বাঘাঞ মারত পরান।। 
অহিরে-_ বকনাহি কহই ভালা সুনে বুট়ি মাঞ রে বাবু হউ 
খলি দে মর গড়ে কি বাঁধন 
তহরঅ সঁগে হামে মাঞ আনে জাউঅব গউ 
মাঞ বিনু আধারি জিবন। 
অহিরে-_ কহতঅ বুটি মাঞ্জে তএ ছুটু ছউআ রে বাবু হউ 
কেসে হামে লেগব তকে সগ 
কারি পিঁপড়েক বনে বড়ি জে ডর গউ 
ভুখল বাঘা ছেকত ডহর।। 
অহিরে-_ কহতঅ অরুন ভাই সুনে বুট়ি মাঞ্ রে বাবু হউ 
ভগবানে করহ সেঁউরন 


অহিরা।।৫৭ 


বারঅ হাঁথেক সিগা লেবো বারঅ হাঁথ বাঢ়ব গউ 
ভূখল বাঘেকডরেক নি কারন।। 

অহিরে-_ এতেক সুনি বুট়ি মাঞ চিউড়া গুড় লেউঅলঅ রে বাবু হউ 
বুঢ়া বাপেক করিকে জহার 
বেটাকে নি জানাউলঅ নাতিকে নি জানাউঅল গউ 
বকনা সঁগে হেলি রে বাহার।। 

অহিরে-_ গড়ে গড়ে পহচলঅ কারি পিপড়েক বন রে বাবু হউ 
বুট়ি মাঞ্ ত ডরে থরথরাই 
গড় না উঠএ কাথা না সরইএ গউ 
বকনাকে ত ধরলঅ আঁকড়াই।। 

অহিরে-__ বকনাহি কহঅএ সুনে বুট়ি মাঞ রে বাবু হউ 
তহি হামর পেট কলে চাল 
হামে রহইতে তর কনঅ নিখউ ডর গউ 
তকে হামে লেইএ চলি জাব।। 

অহিরে-_ জাঅইতে জাঅইতে ভালা ভূখল বাঘে পাউঅই রে বাবু হউ 
বকনা ত চলই নি জালাই 
পেট করে চলই বুটি আগু পেছু ভালি গউ 
বুঢ়া বাপেক সেঁউরই সারাখন। 

অহিরে-_ এহ আড়রা ডেগইএ অহ আড়রা ডেগই রে বাবু হউ 
বাঘাক ত সাঁহাস না কুলাই 
বারঅহাঁথ সিঁঘা দেখি ভর লাগত গউ 
কিনা করই ভাভি নেহি পাই।। 

অহিরে-_ ঘনেক আগু ঘনেক পেছু চলই ভুখল বাঘা রে বাবু হউ 
বকনা তঅচলই মুড় উচাই 
দিনা সিরাই রাতি হেল রাতি বিতি দিনা গউ 
বাঘাক তঅ নেহি কনঅ চাইল। 

অহিরে__ জখন বনেকেরি বরাবইরঅ হেলেইক রে বাবু হউ 


অহিরা।।৫৮ 


বাঘাক মনে হেউঅগ ধিক্কার 
কেসন রাজা হামে কেন তাখ্ডউজ্স গতি 
বাছুরিক ভরে মরি জাঠি || 

অহিরে-_ এতেকঅ সঁচি মনে বাঘাঞ ঝপশ্রটলাশ্র বে বাবু হউ 
বকনাঞ তঅ মারলঅ সিগ 
তিনঅ চেডু ধঅ ডুঁটুঞ লটকি রহল গ্ 
একঅ চেড়ু সিঁঘাই গাঁথাই গেল।| 

অহিরে-_ বকনাকে সিঘাক শুঁতাঞ বাঘা মরলঅ্ রে বাবু হউ 
বুটি মাঞ্জে গাড়লঅ নিকাস 
কারি পিপড়অ বন সিরাইএ গেল গউ 
পঁহচি গেলা গগাকে কিনার ।| 

অহিরে-_ গগা কিনারে পহচি বকনা বুটিঞ দেখই রে বাবু হউ 
সিরি গেইআ বালিঞ রে তপাই 
দেখি পাউঅত খালি মুড়েকে দিঅ সিঁঘা গউ 
দেখি চইখ লর না টেকাই।। 

অহিরে-_ কাঁদতঅ নন্দা মাঞ কাঁদই সিরি গেইআ রে বাবু হউ 
তপল বালিক ভিতরলে কইসে করিকে গউ 
মাঞ্কে মর করব উতধার।। 

অহিরে-_ কেসনঅ গেইআ ভালা কেসনঅ হাল রে বাবু হউ 
দেখি জিআ দুখে ভরি জাই 
ইচরি আখড়াই বুটি বালিক টুড় গউ 
সিরি গেইআক বাঁচাউ ত পরান।। 

অহিরে-__ সিরি গেইআকে দুলাড় হাঁঠু গাদি বসই রে বাবু হউ 
সিঁঘা দেইএ বালি তিড়ি দেল 
বাঁচাউঅল আপন মাঞ বড়ি বির মনে গউ 
বুট়ি মাঞ্জে গাত ঝাড়ি দেল।। 

অহিরে__ নাউআ জিবন পাইখুন কহই সিরি গেইআ রে বাবু হউ 


অহিরা।।৫৯ 


০ শী শাপলা পা 
০০০০০৮০৯প 


সুনে বাছা বচন হামর 
বুড়িকে দুইঅটা রাখিকে দেবে গউ 
বাকি দুইঅ খাবে বাছা তএ।। 
অহিরে-_ বকনাহি খাউঅল দিঅ বাঁটরে বাবু হউ 
বুট়িকে ত দুইঅ রাখি দেল 
বকনাক ভরল পেট ভরই বুটিক মনঅ গউ 
সুখল বালিঞ বান বহি গেল।। 
অহিরে-_ কহত সিরি গেইআএঞ চালা এবে ঘারা রে বাবু হউ 
বুট়িঞ কহেই ঘারা নিহি জাব 
একে একে কহে লাগল আঁখিআকা লরে গউ 
আপন বেটা লাতিকে সভাব।। 
অহিরে-_ সিরি গেইআঞ কহেই তবে সুনে বুটি গলিন রে বাবু হউ 


নন্দা ঘারা করব সুধা ।। 

অহিরে__ তখনঅ সিরি গেইআএঞ বকনাকে কহত রিব্্ও 
সুনে বাছা বচন হামর 
নন্দ্রাকে ঘারা জাইকে মরঅজতেক ধনে গউ 
সভেকে তঞ আনবে ভহরাই।। 

অহিরে-_ মাঞ্জেকে বচন সুনি সুপুতা বকনারে বাবু হউ 
চলি গেলা নন্দাকে ঠহর 
অরুন বরুনে কহি কহলঅ সভেকে গউ 
একে একে মাঞ্জেকে বচন।। 

অহিরে-_ এতেক সুনি তবে সিরি গাইিএক পুতা রে বাবু হউ 
ছাড়ি চলই নন্দাকে ঠহর 
সাতঅ দিন সাতঅ রাতি চলতঅ সভে গউ 
পঁহচি গেলা জাঁহা সিরি গাই।। 


অহিরা।।৬০ 


অহিরে-__ আপন পৃতা দেখি পিপি গোরা রে পাপু তউ 
রিঝে রগে নাত অনার 
লরে ছপঅ ছপজ অধ পুত্র বালাগ গা 
চুমা খাইএ করত আদর ।। 

অহিরে-_ নন্দাকে ঘারা ছাড়ি লক্ষি শিক্রান মাও রে বাপু হট 
চলি গেলা জাঁহা সিরি গাই 
নন্দাকে মাঞ তাই রে ধুপ ধুনা জরাই গউ 
বিজুবনে করল থাপন।। 

অহিরে-_ নন্দাকে ঘারে ভাই আলকৃখি বসই রে বাবু হই 
ভরল ধনে পতনি লাগি গেল 
নন্দা কাঁদত ভালা হাই হাই করি গউ 
হাইরে মর বিধি নাগা হেইল।। 

অহিরে-_ কিনা দরসে লছমি মকে ছাড়ল রে বাবু হউ 
অঢেল ধন গেলি রে বহাই 
জেহঅ মুহে দুধা ঘিউ ছলকি বুলত হউ 
সেহ মুহে মাড় না কুলাই।। 
কাঁদে লাগতঅ রাতি দিন 
কেসে হামে বাঁচব লক্খি ছাড়া হেইএ গউ 
ছিটল ফাটল ইধন পিধন।। 

অহিরে-__ বহুত দুখে ভালা দিনঅ বিতই রে বাবু হউ 


দিনে খালে রাতিঞ রে উপাস 
কপাল হাঁসতাউএ বারে বার।। 


অহিরে-_ কিনা করতঅ নন্দা আপন পুতা ডাকি রে বাবু হউ 
চইখেক লরে কহই রে বচন 
সুনে রে সুনে বাছা ঠকইতা দুলাড় রে 


অহিরা।।৬১ 


টিঢা ছাড়ি চালা জে জাহার।। 

অহিরে-__ বাপেকে বচন সুনি কহই তবে ঠকইতাইরে বাবু হউ 
নেহি ভাত হেতি এসন হাল 
কিআ দসেঁ বাবু ভিখারিকর দসা গউ 
টুটি নিহি পাউতঞ জে কিনার ।। 

অহিরে-_ ভাভইতে ভাভইতে নন্দা সচলঅ রে বাবু হউ 
ঘারেক জেনি গনাত লক্খি 
জেনিরাকর আচার দর্সেঁ ছাড়ি মর টিঢ়া গউ 
লক্খি মাঞ্ গেলাহি চলি। | 

অহিরে__ বহু পুতহুকে ডাকি কহই তবে ননদাএঞ রে বাবু হউ 
নি করিহা লকৃখি জেনিক কাম।। 

অহিরে__ লরে ঝর ঝর আঁখি কহই নন্দাক বহুঞ্জরে বাবু হউ 
হামরাক দসঅ দিহা না ফাঁকাই 
তহরা বাপ বেটাক দর্সে এসন হামরাক হাল গউ 
আপন দসঅটুটি দেখাহান।। 

অহিরে-_ ধনেক ফুটানিঞ তহরা ভুললাইহা সিরি গেইআ বাবু হউ 
বিসরঅলাইহা আদরেকা মাঞ 
সেহদসে আঝু এসন দসা গউ 
মনে মনে ঠানি দেখাহান।। 

অহিরে-_ এসন বচন সুনি নন্দাক বিধল রে বাবু হউ 
টুটি গেলেইক মনেকে ভেআর 
রুখা সুখা আঁখি নন্দাক লরে ঝরঅ ঝরঅ গউ 
বেটাকে তঅ ধরলেক আকড়াঞ 

অহিরে-_ ঘারেক লক্খি সিরি গেইআ গঁগাঞ টেকাউলি রে বাবু হউ 
ধনেক ফুটানিঞ আনে নিহি গেল 


অহিরা।।৬২ 


আপন বুট়ি মাঞ্জেক কথাউ বিসরি গে গা 
নি রাখল খজ পছার।। 
অহিরে-_ আইলেক বাঁদনা পরব গরইআ পুক্জা রে বাবু হট 
নন্দাকর সুধা জে গহাইল 
গাই গরু বাছুর বিনু কনে লেই দুবি ধান গউ 
কাকর লাগি চক ঘার আঁগনাঞ্ || 
কাকর লাগি গহাইল জাগর 
আখি লরে ভাঁসইএ নন্দাকে ঘারা গউ 
কেসে করি আউতেইক সেহ দিন।। 
অহিরে-_ বড়ি কসটে বিতএ নন্দাকে দিনা রে বাবু হউ 
নেহি মিলেক সুখেকে কিনার 
বারঅ বছরঅ ভাইরে বাঁদনা পরবে গউ 
পাঘা পুজা করত নন্দাঞ্।। 
অহিরে-_ একঅ দিন জে ভালা নন্দাকে পুতহুঞ রে বাবু হউ 
বাঢ়াসঢা ফেঁকে জাই কুধা 
নিখরি দেখইএ গরুকে দিঅ সিঁঘা গউ 
গবর কুধাঁই আহেক জে ডাঁঢ়াই।। 
অহিরে-_ পেছিআ তফাতে ফেঁকি নন্দাকে পুতহঞ রে বাবু হউ 
দেখঅত ঘারেকর কুইলা বুঢ়া গরু গউ 
কবেলে আহে জে তপাই।। 
অহিরে-_ নন্দাকে পুতহুই ঘারা শুসটি ডাকই রে বাবু হউ 
দেখাই দেলি কুইলা গরুটা 
বারঅ বছর ভালা তপাই রহল গউ 
এতেক দিনেউ না হেলি নজর।। 
অহিরে-_ তখন নন্দাক ঘার গুসটি কুইলা বুঢ়া গরুকেরে বাবু হউ 


অহিরা।।৬৩ 


জতন কইএ আনল বাহার 
জতন কইএ ধউআই পছাই সিঁঘে দেলা তেল গউ 
খাই দেলা ঘাঁস পঁডিআর খইল।। 

অহিরে-_ কুইলা বুঢ়াকে পাইকে নন্দাকে ঘারা রে বাবু হউ 
ভুলি গেলা মনেকে বেদন 

_ কুইলা বুঢ়াকে বরনে সাজাই।। 

অহিরে-_ তেলা সিঁদুরে কুইলাক সিঁঘা ঝলমলঅ রে বাবু হউ 
কাপারে তঅ সাজলঅ মেডুঅইর। 
নন্দাকে বহুঞ আরঅ অকর পুতহুঞ্ গউ 
দিআ দুব ধানে রে পুজাই।। 

অহিরে-_ নন্দাকে মনে নিহি রহতঅ দুখ রে বাবু হউ 
ভুখঅ পিআসচলি গেল 
কুইলা বুঢ়াকে তবে পুছই আঁখি লরে গউ 
সিরি গেইআ মাঞ্জেকে বানার।। 

অহিরে-_ তহি জে জানিস ভালা সভে বানার রে বাবু হউ 
নেহরে কই কহি দে মকে 
সিরি গেইআ অকর পুতা আর মরঅ মাএ গউ 
কনঅ নগরে করত বাস।। 

অহিরে-_ নন্দাকে দসা দেখি সুনি নেহর বচন রে বাবু হউ 
কুইলা বুঢাঞ কহত বচন 
বিজুবনে সিরি গাই জতেক ছউআ পুতা গউ 
তর মাঞ্জেকর সঁগে করত বাস।। 

অহিরে-_ কুইলা বুঢাক গড় লাগি নন্দা আর ঠকইতা রেবাবুহউ 
ডহরলঅ জাঁহা বিজু বন 
পেছুঞ পেছুঞ ডহরলঅ সাসু পুতহু গউ 
সিরি গেইআক করিকে ধেআন।। 


অহিরা।।৬৪ 


অহিরে__ তবে কতেক খন ভালা বিভ্রুবন পহচলঅ রে বাবু হউ 
চলি গেলা জাঁহা সিরি গাই 
দেখতঅ বুটি মাঞ্ আরঅ গাই গরু গউ 
রিঝে রঁগে কালঅ বিতাই।। 
অহিরে-__ চাইরঅ লক গিরি দেলা সিরি গেইআক গড়ে রে বাবু হউ 
আঁখিআ লরে বহত বান - 
কহতঅ নেহরেঁ দসঅ খেমি লিহি গউ 
নিহি তঅ না রাখব জিবন। | 
অহিরে-_ সিরি গেইআএ কহেই তবে হামে কেসে খমব বাবু হউ 
খেমেক অধিকারি তহর মাঞ 
তহর মাঞ্জে জদি দসঅ খেমি লেউঅই গউ 
হামরা সভেকাই হ সিকার।। 
অহিরে-_ তবে তঅ চাইর জনা বুটি মাঞ্জেক গড়ে গিরল রে বাবু হউ 
মাঞ বুটিক হেলেইক রে দইআ। 
খেমি দেলেইক তবে সভে দসঅ কাম গউ 
 হাঁথে ধরি ভুঁঞ্ঞলে উঠাই।। 
অহিরে-_ আঁখি লর পছি নন্দাক মাঞ বুটি কহত রে বাবু হউ 
ধনেক গরব পাপেকে কারন 
এহে কথা সেঁউরনে রাখি চলবে ভহরে গউ 
লক্খি মাঞ্জে নি ছাড়তউ ঘার।। 
অহিরে-_ নন্দাহি কহেই তবে ভাঁগলাহি ভুল রে বাবু হউ 
জিনগানিঞ না করব এসন 
চালা সভেকাই তরা পুরনা বসতি গউ 
এহে ত মর মনেকে বাসন।। 
অহিরে-_ তখনঅ সভে ভালা বিজুবন ছাড়ি রে বাবু হউ 
নন্দা কি ঘার ভালা হেইএ গেলেইক আলা গউ 


অহিরা।।৬৫ 


সুখ সানতি আগুকে নিআর।। 
অহিরে-- ঘারা ঘুরি নন্দাঞক তবে করল গরইআ পুজা রে বাবু হউ 


অহিরা।।৬৬ 


সিরি গাই কথা 

অহিরে-_ আসিন পাইরাইএ দেখে কাতৃতিক সামহাল রে বাবু হউ 
গলিনি ত চলল নেইহর। 

অহিরে-_ গগা গহালিঞ গেইআ কাঁদন কাঁদই হউ 
কাঁদই গেইআ অঝর নইঅন। 

অহিরে-_ না না কাঁদে না না খিজে ধবলি না গেইআ হউ 
তরঅ গলিন আনবউ ঘুরাই। 

অহিরে-_ একি কসা গেলি গলিন দুইঅ কসা গেলি হউ 
তিনি কসাঞ ঠমকি ডাঁট়াই। 

অহিরে-_ উঠিন লে গলিন দেখে ঘুরে সে লাগল হউ 
ঘুরই জেসন ঝড়অ রে বাসাত। 

অহিরে-_. গগা গহাইলিঞ গলিন সামাই ভালা গেলি হউ 
গেইআ ধনিকে কহে রে লাগই। 

অহিরে-_ না না কাঁদে না না খিজে ধবলি না গেইআ হউ 
তরঅ গলিন আইল গঅ চলল। 

অহিরে-_ গলিনেহি দেতউ গেইআ তেলা সিঁদুরা হউ 
গলাঞ তরা করত মইলান। 

অহিরে-_ নন্দঅ গআলা হেকউ বেড়ি ভাইগমান হউ 
দুধে পুতে সমানে সমান। 

অহিরে-_ কাঁহা পাউঅব হামে কাঠ না বাঁসঅ হউ 
কাঁহা পাউঅব খেড়অ ঘাঁস। 

অহিরে-_ কাঁহা পাউঅব হামে চিহড়অ লতা হউ 
কেসে বাঁগলা করব তিআর। 

অহিরে-_ পাহাড়েহি আহউ দেখে কাঠঅ না বাঁস হউ 
ডুগরিএ রহই খেড়অ ঘাঁস। ৰ 

অহিরে-_ কেইসে আনবঅ হামে কাঠঅ না বাঁসঅ হউ 
কেইসে আনবঅ খেড়অ ঘাঁস? 


অহিরা।।৬৭ 


অহিরে-_ কাড়াকর গাড়িঞ আনব কাঠঅ না বাঁসঅ হউ 
গরুক গাড়িঞ আনবউ খেড়অ ঘাঁস 

অহিরে-_ মুনিসঅ লাগাইএ আনব চিহড়অ লতা হউ 
জড়অ বাঁগলা করবই তিআর। 

অহিরে-__ নন্দাকর গেইআকর পুঁজি রহি গেলা হউ 
সিগালাখা গেইআ রহি জাই। 

অহিরে-_ উতত্রে দক্খিনে ননদঞ বাঁগলা টানলাই হউ 


দুধে পুতে সমানে সমান। 

অহিরে-_ ঝুরুহিরিক বনে ননদঞ গেইআ লেলেই জাতউ হউ 
অহেঠিনেঞ করত গঠেইর। | 

অহিরে-_ নন্দ দেখে বাগাল আর সাজি গেলাই হউ 
গেইআকে ত চরাউএ লাগল । 

অহিরে-_ হাঁথেহি লেলঅ নন্দঞ হাঁথা পাঁড়রি হউ 
ভইড়ে ত কাঠেকা খড়ম। 

অহিরে-_ মুড়েহি লেলঅ ননদঞ সারি সুগা পাগঅ হউ 
অঁগে লেলঅ অগারে চাদর। 

অহিরে-_ এহে তিআ করি নন্দ বাগাল সাজি গেলউ হউ 
গেইআকে ত চরাউএ লাগই। 

অহিরে-_ ভিনসারে উঠি নন্দঞ লেলে চলি জাহ হউ 
ঝুরুহিরিক বনে লেইএ জাই। . 


অহিরা।।৬৮ 


অহিরে-_ নন্দঞ আর গেহআকে ঢরাউভই বাঝাউন্রই হউ 
বেড়ি সুখে নন্দঅ রহি জাতি। 
অহিরে-_ দেখে নন্দঞ গটে দিনা গরু চরই গেলেই হউ 


নেহি মারই দুভে কেরি সাজ্জ। 

অহিরে-_ হাঁথেকর ইসারাহি গরু ঘুরাই লেলউ হউ 
এসন দেখে করে রে লাগই। 

অহিরে-_ দেখে নন্দঞ বার বছর গেইআ চরাউঅই হউ 
তবে গেইআ বাটি নাই রে জাই। 

অহিরে-_ বহুতঅ না দিনঅ নন্দঞ গেইআকে চরাউলত্ হউ 
দুধে পুতে সমানে সমান। 

অহিরে-_ দেখে এহে তিআ করি দিনঅ বিতি জাহ হউ 
নন্দক বহু ঘারে রহি জাই। 

অহিরে-_ বাছুরিকে দেখে আর জতন করি লেহেই হউ 
মাড়অ পানি দেউএ রে লাগই। 

অহিরে-_ বহুতঅ দিনঅ দেখে গেইআকে চরাউল হউ 
বেড়ি সুখে দিনঅ গমি জাই। 

অহিরে-_ দেখে আর নন্দক বহঞ কহে সে লাগলই হউ 
সঞ্জাকে ত কহে রে লাগল। 

অহিরে-_ সুনে ন সুনে সঞ্জা চনঅ হামর হউ 
সুনে তবে কানে ত অনাই। 

অহিরে-_ হামরাকর উমের আর হেইএ না গেলই হউ 
কেসে হামরা পারি নাইরে জাম। 

অহিরে-_ দিনে দিনে হামরাক আর উমের হেইএ গেলেই হউ 
হামরা আর দেবই গঅ সমুঝাই। 

অহিরে-_ দুবাই লালঅ নাম দেখে বেটাক রহি গেলই হউ 
বেটাকে ত ডাকি নাইরে লেই। 

অহিরে-_ সুনে না সুনে পুতা বচনঅ হামরঅ হউ 


অহিরা।।৬৯ 


সুনে তবে কানে ত লাগাই। 

অহিরে-_ হামরাকর উমেইর পুতা হেইএ জে গেলি হউ 
তহি পুতা লেবে গঅ সমুঝাহি। 

অহিরে-_ গেইআকে ত তহি পুতা জতন করি লেবে হউ 
বইসল বইসল খাবে গুআ পান। 

অহিরে-- বঝা বঝা ঘাঁসঅ তহি আর দেইএ দেবে হউ 
গেইআকে ত ভুখে না মরেই। 

অহিরে-_ নন্দকর বহুঞ আর সমুঝাই লাগলঅ হউ 
পুতহুকে সমঝাঞ লাগই। 

অহিরে-_ নন্দকর বহুঞ দেখে ডাকি না লেল হউ 
পুতহুকে ডাকি না রে লেল। 

অহিরে-_ সুনে না সুনে বছ বচনঅ হামর গউ 
সুনে তবে কানঅ জে লাগাই। 

অহিরে-_ বাছুরিকে তহি মাঞ জতন করি জাবে গউ 
বইসল বইসল খাবে গুআ পান। 

অহিরে-_ এহে রকম করি দেখে সমুঝাএ দেলঅ হউ 
বেটা বহুকে সমুঝাএ দেল। 

অহিরে-_ বার ত বছরঅ দেখে গেইআ চরাই লেলঅ হউ 
নন্দঞ দেখে দেলঅ গঅ সমঝাই। 

অহিরে-_ এসে দুবাই লালঅ আর সমঝিএ লেল হউ 

_ ঘরকননা সমুঝাএ লেল। 

অহিরে-_ দেখে তবে নন্দই আর সভে সমঝাই দেল হউ 
বেটা বহুকে সমুঝাইএ দেল। 

অহিরে-_ গেইআ ধনি দেখে আর ভাভে জে লাগল হউ 
লউতন বাগাল হামরাক সাজি জাই। 

অহিরে-_নন্দক সঁগে হামরাক আর কাটি নাইরে গেল হউ 
নন্দক দেখে উমেইর হেইএ জাই। 


অহিরা।।৭০ 


অহিরে-_ নন্দকর আমলে হামরা সুখে রহলউ হউ 

বেড়ি সুখে দিনঅ গমি জাই। 
অহিরে-_ এহে রকম গেইআ ধনি ভাভে সে লাগল হউ 

| মনে মনে ভাভে রে লাগই। 

অহিরে-_ আদ বাইসাম দেখে ঘুমাঞ উঠতঅ হউ 
গেইআ দেখে গহালিঞ রহই। 

অহিরে-_গহাইলিঞ ত গেইআ দেখে আর রহি জাহ হউ 
আদ বাইসাম বেরাঞ উঠি জাই। 

অহিরে- আদ বাইসাম বেরাঞ গরু খসাই লেহউ হউ 
লেইএ জাহ ঝুরুহিরিক বন। 

অহিরে-_ টিকরে টিকরে দেখে চরাই নাইরে লেহউ হউ 
গেইআ ধনি ভূখে রহি জাই। 

অহিরে-_ নন্দকর বেটা হেকই বেড়ি বলিমানঅ হউ 

গদি ঘুরাউঅই ধেনু গাই। 

অহিরে-_ একে ঠিনে গঠঅ করি তবে রাখি লেহউ হউ 
মারই পুতাঞ সিরে সিরে ডাঁগ। 

অহিরে-_ কনহ গেইআ কাছাহি লড়কি চরতঅ হউ 
দউড়ি জাইএ ঠেঁগাবে করই। 

অহিরে-_ এহে মতে তবে দিনঅ গমি জাহউ হউ 
গেইআ ধনি কাঁদে রে লাগই। 

অহিরে-_ বেটাঞ বহুঞ দেখে অনিঅম করই হউ 
বাছুরিকে সাঁতাউএ লাগই। 

অহিরে-_ মাড়অ পাঁনি তবে আর নেহি দেইএ লেহউ হউ 
জেঠিন বাঁধল উঠিন রহি জাই। 

অহিরে-_ বেরা না ডুবইতে গেইআ খহড়াই নাই ত দেহউ হউ 
ঘাঁসঅ পঁউআর নেহি গঅ মুহাই। 

অহিরে-_ বেটাক বহুঞ দেখে আর অনিঅম করই হউ 


অহিরা।।৭১ 


বাছুরিকে সাঁথাউএ লাগই। 
অহিরে-_ জাঁঘঅ ভরি খালঅ দেখে গহালিঞ রহলঅ হউ 
গেইআক বেড়ি দুখঅ লাগি জাই। 
অহিরে-_ বেড়ি গুমান ভালা আর হেইএ গেল হউ 
| খামঅ খুঁটাঞ্ গবরঅ পঁছই। 
অহিরে-_ বেঁটাইল পাটাউলঅ গ্রহালি তবে হউ 
বাঢ়নিত না কবউ ধউঅল। 
অহিরে-_ গহালিকর দুআইরেহি বাটরিন গঁজি দেল হউ 
সিরি গেইআক সিরে লাগি জাই। 
অহিরে-_ পানঅ খাইকে তবে গলউ ফেঁকি দেহই হউ 
গগা গহালিঞ ফেলি দেই। 
অহিরে-_ বহুতঅ না গেইআ তবে চভড়ি রহত হউ 
আলি দেখে নেহি গঅ লাগাই জাই। 
অহিরে-_ এহে রকম করি গেইআ তবে রহি গেল গউ 
বেড়ি দুখে দিনঅ বিতি জাই। 
অহিরে-- দেখে তবে সিরি গেইআ ভাভে সে লাগল গউ 
এহে মতে কিনা গঅ উপাই? 
অহিরে-_ হামরাকর বেড়ি দুখে দিনঅ গমহ গউ 
এখন কিনা গঅ উপাই? 
অহিরে-__ সিরি গেইআ মনে মনে ভাভে সে লাগলঅ গউ 
হামে জাইবঅ ঠাকুরেকর পাস। 
অহিরে-_ সিরকিবিলাসে ঠাকুর আর রহি গেল গউ 
হর পারবতি রহি জাই। 
অহিরে-_ মেটি না গেইআ আর সঁগেই রহি গেল গউ 
' গেইআকে ত কহে রে লাগল। 
অহিরে-_ সুনে না সুনে মেটি বচনঅ হামর গউ 
সুনে তবে কানঅ ত লাগাই। 


অহিরা ।।৭২ 


অহিরে--একর ঘারে হামরা আর নেহি রহবঅ গউ 
চলি জাউব ঠাকুরেকর ঘার। 

অহিরে-_ দেখে তবে অকর বেটাঞ সাঁতাউএ লাগহ গউ 
হামরাক বেড়ে দুখ লাগি জাই। 

অহিরে-_ আসিন পাইরাএ দেখে কাততিক সামালঅ গউ 
সিরি গেইআ সঁচে রে লাগল। 

অহিরে-_ কাতৃতিকের পইলা দিনে তবে চলি জাউবউ গউ 
চলি জাইব সিরকিবিলাস। 

অহিরে-_ তবে সিড়িপটঅ রাইতে আর উঠলি গউ 
চলি জাত সিরকিবিলাস। 

অহিরে-_- জতেক না গেইআ দেখে নিদাইএ গেল গউ 
সিরি গেইআ বাহারাএ জাই। 

অহিরে-_ মুড়েকেরি টাড়া দেখে ঠেলি খসাই লেলি গউ 
গহালি সেঁ বাহরাই চলি জাই। 

অহিরে-_ সিরি গেইআ একুড়াহি তবে চলি জাহ গউ 
চলি জাহ সিরকিবিলাস। 

অহিরে-তবে সিরি গেইআ আর চলি নাইরে গেলি গউ 
চলি গেলি ঠাকুরেকর ঘার। 

অহিরে-_ দেহরিএ তবে গেইআ ডাঁঢ়াই না গেলি গউ 
ঠাকুরকে ত হাঁকাউএলাগই। 

অহিরে-_ দেখে গেইআ দুআরেহি কাঁদে রে লাগলি গউ 
কাঁদে গেইআ অঝর নইআন। 

অহিরে-_পারবতিকর কানে তবে রদনঅ অনাল গউ 
ঠাকুরকে ত কহে রে লাগই। 

অহিরে-_ সুনা না সুনা ঠাকুর বচনঅ হামর গউ 
সুনা তবে কানঅ ত লাগাই। 

অহিরে-_ হামরাকর দুআইরে কনে ডাঁট়াই গেলি গউ 


অহিরা।।৭৩ 


কনে ত কাঁদে রে লাগই। 

অহিরে-_ মাহাদেবকে তবে পারবতিঞ কহি লেলউ গউ 
মহাদেবেক ধেআনুটি জাই। 

অহিরে-_ মহাদেবে তবে আর উঠি নাই রে গেল গউ 
সভে কথা সুনবে করই। 

অহিরে-_ এতেক রাতিঞ কনে আর কাঁদি নাই রে লেই গউ 
দুআইরে ত কাঁদে রে লাগই। 

অহিরে-- ভইড়েহি খড়ম তবে আর লাগাই লেল গউ 

 হাঁথে চিমটা আর গঅ লেইএ লেই। 

অহিরে-_ নন্দি ভিরগি চেড়ি অকর সঁগেই রহি গেল গউ 
দুআইরে ত রহি নাই জাই। 

অহিরে-- ভইড়ে ত তবে আর খড়ম লাগাই লেলউ গউ 
হাঁথে চিমটা গ লেইএ লেল। 

অহিরে-- তিরসুল বুঢ়া বাপে মুইঠে ধরি লেলউ গউ 
আন হাঁথে সিগা ধরি লেল। 

অহিরে-_ খাটাক খুটুক করি মহাদেব আইল জে চলল গউ 
ভলা বাবা আইল গ চলল। 

অহিরে-_ জাইএ তবে ছড়কা আর খসাই নাহি দেলউ গউ 
সিরি গেইআকে ভালি রে পাউঅই। 

অহিরে-_ এতেক রাতিঞ কাহে তবে আইলে জে চললে গউ 
কিআ তর দুখঅ লাগি জাই। 

অহিরে-_ সিরি গেইআ দেখে তবে কাঁদে ত লাগহ গউ 
কাঁদে গেইআ অঝরঅ নইআন। 

অহিরে-_ কিআ কহবঅ বাপা কহনঅ না জাই গউ 
মুহে ফুটি নেহি কহা জাই। 

অহিরে-_ মুহেকর কথাঞ তরঅ নেহি বিসুআস হেতউ গউ 
চালে ঠাকুর সগেই লেলে জাব। 


অহিরা।।৭৪ 


অহিরে-_- ভলা বাপে তবে আর কহে ত লাগহ গউ 


গেইআকে ত কহেরে লাগই। 

অহিরে-_ কিআ তরা দুখঅ আর লাগি নাইরে গেল গউ 

_.. হামকে তহি দেবে গঅ সুনাঞ। 

অহিরে-_ নন্দকর হাঁথে হামরা রহি নাইরে গেল গউ 
বেড়ি সুখে হামরা রহি জাই। 

অহিরে-_ সিঁগালাখা গেইআ হামরা নন্দক রহি গেল গউ 

ই নেহি মারই দুবেকর আসাঞ। 

অহিরে-_ নন্দকর উমেইর আর হেইএ নাইরে গেলা গউ 
বেটা বহুকে দেলঅ গঅ সমঝাই। 

অহিরে-_ দুবাইলাল নাম আর লাগি নাইরে গেল গউ 
বেড়ি রড়অ তবে লাগি জাই। 

অহিরে-_ টিকরে টিকরে আর হামরাকে চরাই লেতউ গউ 
দেখে আর ঠেঁগাই নাই রে লেই। 

অহিরে-_- কনহ গেইআ আর জদি কাছাঞ লড়কি চরত গউ 
দউড়িকে ঢাঢ়াউএলাগই। 

অহিরে-_ বেরা উঠাঞ ঘুমাই উঠতউ তবে লেইএ জাতউ গউ 
লেলে জাইতঅ ঝুরুহিরিক বন। 

অহিরে-_ দুবাইলালেক বহুআর সাঁতাউএ লাগলঅ গউ 
বাছুরিকে সাঁতাউএ লাগই। 

অহিরে-_ জাঁঘ ধরি গহাইলেহি খালঅ রহি গেলউ গউ 
খামঅ খুঁটাঞ্ গবর পছি জাই। 

অহিরে-_ বিনা ধইএ বাটন দেখে গঁজি রাখি দেহ গউ 
ছাঁছঅ রে দেহইরে গঁজি জাই। 

অহিরে-_ এহে তিআ করি হামরাক দুখঅ লাগি গেলই গউ 
চালে ঠাকুর সগে লেলে জাম। 


অহিরে-_ ঠাকুরকে জাইএ গেইআএঞ লালিসঅ ঠকলঅ গউ 
অহিরা।।৭৫ 


চালে ঠাকুর সগে লেলে জাম। 

অহিরে-_ হামর দুখঅ দেখে লাই তকে লেইএ জাম গউ 
চালে বাপা সঁগেই চলি জাব। 

অহিরে-_ মহাদেবে দেখে গেইআকে কহে সে লাগলঅ গউ 
সুনে তবে বচনঅ হামর। 

অহিরে-_ সুনে না সুনে গেইআ বচনঅ হামরঅ গউ 
সুনে তবে কানে ত লাগাই। 

অহিরে-_ এখন তহি আর বাবা ঘুরি নাই রে জাবে গউ 
হামে আর জাউবঅ গঅ চলল। 

অহিরে-_ তরদুখ দেখে লাইএ হামে চলি জাউব গউ 
তহি এখন ঘুরি চলি জীঞ। 

অহিরে-_ কাততিকঅ মাসে তবে আমাসঅ হেতেইক গউ 
উদ্দিন হামে জাউবঅ গঅ চলল । 

অহিরে-_ ঘাউআ আমাসেক দিনে হামে চলি জাউব গউ 
এখন তঁহি ঘুরি চলি জাঞ। 

অহিরে-_ তরঅদুখঅ দেখে লাইএ হামে চলি জাউব গউ 
আমাসে হামে চলি জাব। | 

অহিরে-- গেইআ দেখে আর তবে ঘুরি নাইরে গেলউ গউ 
রাতারাতিঞ ঘুরি নাইরে জাই। 

অহিরে-_ উঠিনলে তবে গেইআ আইলঅ রে চললঅ গউ 
গগী রে গহালিঞ সামহাই জাই। 

অহিরে-_ কনহি গেইআঞ তবে নেহি জানল গউ 
মেটি গেইআঞ তবে জানি জাই। 

অহিরে-_ মেটি না গেইআঞ তবে পছে না লাগলি গউ 
অনাউএ হামরি বচন। 

অহিরে__ এতেক রাঁতিঞ তহি আর কাঁহা চলি গেলেই গউ 
কাকর আবাদ খাউবে করল। 


অহিরা।।৭৬ 


অহিরে-_ দেখে সিরি গেইআএঞ আর কহে সে লাগলই গউ 
সুনে তবে বচনঅ হামর। 

অহিরে-_ হামে জে আবাদ কাকরউ নেহি খাইএ লেলউ গউ 
চলি গেলিঅ ঠাকুরেকর ঘার। 

অহিরে-_ হামরাকর বেড়ে জে দুখঅ লাগি গেলি গউ 
লালিস হামে তবে করি জাই। 

অহিরে-__ মেটি গেইআএ তবে আর পঁছে জে লাগল গউ 
কখন ঠাকুর আউত গঅ চলল। 

অহিরে-_ সিরি না গেইআএঞ আর কহে জে লাগলই গউ 
সুনে তবে বচনঅ হামর। 

অহিরে-_ ঘাউআ আমাসেক ঠাকুর চলি আউতউ গউ 
হামর দুখঅ দেখি নাই রে জাই। 

অহিরে-_ এহে রকম আনার বানার গালমারি লেলউ গউ 

ৃ সিরি গেইআএ বুঝাই নাই রে জাই। 

অহিরে-_ দেখে তবে কাততিকে আমাসেক রাইত গউ 
গেইআঞ দিনঅ গনে রে লাগই। 

অহিরে-_ দেখে ঘাউআ আমাস আর চলি আউলউ গউ 
গেইআএ দেখে ভালে রে লাগই 

অহিরে-_ সিরি না গেইআ দেখে ভালে রে লাগল গউ 
আমাসে ভালে রে লাগই। 

অহিরে-_ দেখে তবে গহাইলেহি খালেই রহি গেল গউ 
বৌঁইটা পেইটা নেহি গঅ করই। 

অহিরে-_ দেখে সিড়িপটঅ রাতি হেইএ গেলউ গউ 
ঠাকুর তখন আইল গঅ চলল। . 

অহিরে-_ গেইআকর দুখ দেখে আইল গঅ চলল গউ 
সামহাই গেলঅ গঁগা রে গহাইল। 

অহিরে-_ গগা রে গহাইলিঞ জাএ ভালি নাই রে লেলঅ গউ 


অহিরা।।৭৭ 


পার্স... 


চাইর বাটে ভালে রে লাগল। 

অহিরে-_ খাল ডভ দমে আর গহাইলে রহলঅ গউ 
ঢেইর গেইআ চভড়ি রহি জাই। 

_ অহিরে-_ খামঅ খুঁঠাঞ্ দেখেই আর গবর পছি দেল গউ 
খুটা দেখে মটাই রহি জাই। 

অহিরে-_ পান খাইএ গলঅ আর ফেলি নাইরে দেল গউ 
গঁগা রে গহাইলে পেলি দেই। | 

অহিরে-_ ছাঁছআ দেহরি তবে আর দেখি লেলউ গউ 
বাটিন দেখে গজলে রহি জাই। 

অহিরে-_ বিনা ধইএ বাটিন দেখে আর গঁজি দেহ গউ 
সভে জে দেখে জে পাউঅই। 

অহিরে-- ঠাকুরেকর মনে আর বিসুআস লাগি গেল গউ 
নিজেক নজইরে সভে জে দেখইঅ। 

অহিরে-_ বাছুরি তবে আর ডাঁঢ়াই রহি গেল গউ 
মাড় পানি নেহি জে পাউঅই। 

অহিরে-_ দেখে তবে ঠাকুরেহি কহে জে লাগলউ গউ 
সিরি গাইকে কহে রে লাগই। 

অহিরে-_ সুনে না সুনে গেইআ বচন হামর গউ 
সুনে তবে কানঅ জে লাগাই। 

অহিরে-_ তকে জে হামে আর লেলে চলি জাউবউ গউ 
হামর ঘারে লেলে চলি জাই। 

অহিরে-_ কতেক দুখ তবে তর লাগি নাই রে গেলউ গউ 
তকে হামে লেলে চলি জাই। 

অহিরে-_ বুটি বাঁদনাক দিনে তকে লেলে চলি জাউবউ গউ 
এখন হামে ঘুরি চলি জাই। 

অহিরে-_ এহে তিআ কাথা দেখে তবে কহি লেলউ গউ 
গেইআকে ত কহি নাই রে জাই। 


অহিরা।।৭৮ 


অহিরে-_ অহঠিনগো ঠাকুর দেখে ঘার গুরি গেলউ গউ 
চলি গেলউ সিরিক্পিপাস। 
অহিরে-_ এহে তিআ সুকুরগুজারি করি পেলউ গ 


ঠাকুরে ত কহে রে লাগই। 
অহিরে-_ জাইএ তবে পারবতিকে সুনাউএ পাগল গউ 
বেড়ি দুখঅ গেইআক হেইএ ভাই | 
অহিরে__ মুহে কর কথাএ হামে বিসুআস নেহি করল গউ 
নিজেক নজরিঞ রে দেখই। 
অহিরে-_ এতেক দুখে দেখে তবে গেইআ রহি গেলউ গইউ 
হামে হিআ লেইএ রে আনব। 
অহিরে-_ এহে তিআ কথা তবে পারবতিকে সুনাউল গউ ূ 
পারবতি ত তবে কহি জাই। | 
অহিরে-_ বুট়ি বাঁদানাক রাতিঞ হামে লেইএ আনব গউ 
গেইআকে ত লেইএ রে আনব। 
অহিরে-_ পরব দেখে তবে বাবা পাইরাএ গেলউ গউ 
ঠাকুর তআউত রে চলল। 
অহিরে-_ দেখে বুড়ি বাঁদনাক রাতিঞ ঠাকুর চলি আইল গউ 
চলি আইল গগা রে গহাইল। 
অহিরে-_ দেখে সিড়িপটঅ জখন রাতি হেইএ গেলাই গউ 
ঠাকুর তবে সামহাই নাই রে জাই। 
অহিরে-_ তবে সিরিগেইআকে ত কহে জে লাগলঅ গউ ূ 
সুনে গেইআ কানঅ জে লাগাই। [ 
অহিরে-_ সুনে না সুনে গেইআ বচনঅ হামর গউ 
সুনে তবে কানে জে লাগাই। 
অহিরে-_ একে পাঁইজে তহরা সভে তবে চলি জাউবে গউ 
তবে হামে লেলে চলি জাম। 
অহিরে-_ সিগালাখা গেইআ আর রহি না গেলই গউ 
অহিরা।।৭৯ 


দেখে তবে বাহারাইএ জাই। 

অহিরে-_ জুঁঞ্া থারাথারিক লেখে সভে বাহরাই গেলাই গউ 
সভেকাই বাহরাই চলি জাই। 

অহিরে-_ তবে মাহাদেব আর আগুই রহি গেলাই গউ 
জতেক গেইআ গেছুঞ চলি জাই। 

অহিরে-_ সভেকর পেছুই তবে মেটি গেইআ রহই গউ 
নেজঅ তবে ঘঁসড়াই নাই রে জাই। 

অহিরে-_ নেজে তবে জতেক পাঁইজকে মেটাই লেলে জাহ গউ 
মেটি গেইআএ মেটাই লেলে জাই। 

অহিরে-_-এহে তিআ জতেক গেইআর আর চলি জাউঅই গউ 
চলি জাহ সিরকিবিলাস। 

অহিরে-_ ঢেইর ধুর দেখে আর চলি নাইরে গেলাই গউ 
চলি জাহ সিরকিবিলাস। 

অহিরে-- দেখে আর বাইসাম বেরাঞ ঘুমাই উঠি গেলাই গউ 
দুবাইলাল ঘুমাই উঠি জাই। 

অহিরে-_ ছাতা ঠেঁগা লেইএ আর গহাইল চলি গেলাই গউ 
তবে আর ভালে রে লাগল। 

অহিরে-_ গহালিত চাইর কুন সুইন রহি গেলই গউ 
সিগালাখা গেইআ নেহি পাই। 

অহিরে-_ সিগালাখা গেইআ হামর কাঁহা চলি গেলই গউ 
কঁদে ত চরে লেলে জাই। 

অহিরে-_ দুবাইলালে জাইএ তবে সুনাই নাই রে দেলই গউ 
ননদকে ত সুনাউঅই বানার। 

অহিরে-_ সুনে না সুনে বাপঅ বচনঅ হামর গউ 
সুনে তবে কানে ত লাগাই। 

অহিরে-_ গেইআ হামরা একেটি ত নেহি রহলই গউ 
কনে ত লেইএ চলি জাই। 


অহিরা।।৮০ 


অহিরে-_ ধড়অ ফড়অ করি ননদ তবে উঠি গেলই গউ 
চলি গেলই গঁগা রে গহাইল। 

অহিরে-_ ননদকর বহুঅ সঁগে চলি গেলি গউ 
দেখে পাউঅই সুইন রে গহাইল। 

অহিরে-_ হাই হাই করি ননদ কাঁদে জে লাগালই গউ 

. ... কনে হামর লেইএ চলি জাই। 

অহিরে-_ গাঁউিএকর লকজন ডাকে জে লাগলই গউ 
সিঁগালাখা কাঁহা চলি জাই। 

অহিরে-_ কনে হামর গেইআকে ত লেলে চলি গেলাই গউ 
সভে টউআ করে বাহরাই জাই। 

অহিরে-_ কনঅ বাটে চিনহামুদা নেহি পাউঅল গউ 
নন্দঅ তবে কাঁদে রে লাগল। 

অহিরে-_ বাঁড়িকঅ হেঠে আর গাছঅ রহি গেলই গউ 
সিমেইর গাছঅ রহি জাই। 

অহিরে-_ মাহাদেবেক দহাই দেইএ গাছঅ চঘি গেলাই গউ 
চঘি গেলাই গাছেকেরি ফুদ। 

অহিরে-_ গাছেকেরি ফুদে জাইএ চাইরঅ বাটে ভালেই গউ 
কনহ বাটে সাড়া নেহি পাই। 

অহিরে-_ পচছিমঅ বাটে নন্দঞ ভালে সে লাগলই গউ 
লালঅ ধুরা নজরিঞ সুঝই। 

অহিরে-_ লাল ধুরা নন্দঞ আর নজরিঞ গমলঅ গউ 
অহে তবে গেইআ চলি জাই। 

অহিরে-_ গাছঅ উপরলে ননদ তবে নাভি গেলাই গউ 
পচছিমে চলে রে লাগই। 

অহিরে-_ মার মার করি ননদ দউড়ে রে লাগলাই হউ 
চলি গেলা বহুত না ধুর। 

অহিরে-_ দেখে তবে ননদ আর পঁহচিএ গেলাই গউ 

দেখে পাউঅই সিগালাখা গাই। . 
অহিরে-_দেখে তবে মাহাদেব সঁগেই রহি গেলই গউ 
নন্দ ত হাইচক হেইএ জাই। 
অহিরে-_ কিনা বুইধে হামে তবে গেইআকে ঘুরাউঅব গউ 
নিজে মাহাদেবঅ রহি জাই। 
অহিরে-_ কনহ দসঅ না হেলে নেহি আনত গউ 
নিজে ঠাকুর লেইঅ চলি জাই। 
অহিরে-_ নন্দঞ একঅ বুইধ আর মনে দাঁজি লেলই গউ 
আগু বাটে অগ্ডআই নাই রে জাই। 
অহিরে-_ আগুবাটে জাএ নন্দ আর গিরি দেলঅ গউ 
সিরি গেইআএঞ দেখে রে পাউজি। 
অহিরে-_ নন্দকে দেখে গেইআঞ তবে চিনহি লেলউ হউ 
তবে গেইআ ভাভে রে লাগই। 
অহিরে-_ বহুত না দিন হামরাকে পালল পুসল গউ 
_ কেসে হামে ডেঁহগি চলি জাই। 
অহিরে-_ এহে রকম সিরি গেইআঞ সঁচে রে লাগলই গউ 
জতেক গেইআ ডাঁড়হাই রহি জাই। 
অহিরে-_ দেখে জতেক গেইআ তবে গঠাই নাই রে গেলই হউ 
. মাহাদেবে ভাভে রে লাগই। 
অহিরে-_ কেসে তবে গেইআকে ভিড়কাই নাই রে দেলই হউ 
. বাঘ না ভালুকঅ লাগি জাই। 
'অহিরে-_ মহাদেব তবে জে ফেরকাটি আউঅল গউ 
দেখে পাউঅই ননদঅ উভড়াই। 
অহিরে-_ মহাদেবে ননদকে দেখে রে পাউঅল গউ 
 ভলাবাবা ভাভে রে লাগই। 
অহিরে-- ননদত তবে জে ডাঁঢ়াই ভালা গেলই গউ 
দেখে পাউঅই সিরি রে গাই। 

অহিরে-_ মাহাদে্বে তবে দেখে কহে লাগলই গউ 
সিরি গেইআকে কহে রে লাগই। 

অহিরে-_ একে তরা ফেরকাটি সভে চলি জাবে গউ 

্‌ এএ ইঠিন গিরল রহি জাই। , 

অহিরে-_ সিরি গেইআএ মাহাদেবকে বুঝাউএ লাগলই গউ 

সুনে ঠাকুর বচনঅ হামর। 

অহিরে-_ একর হাঁথে হামরা জে বহুত দিন রহলঅ গউ 
বেড়ি সুখে দিনঅ কাটি জাই। 

অহিরে- একর কনহ দস বাবা নেহি রহলঅ গউ 
একর বেটাঞ দস করি জাই। 

অহিরে-_ মাহাদেবে জাইএ নন্দক হাঁথঅ ধরি লেলউ গউ 
হাঁথঅ ধরি উঠাবে করই। 

অহিরে-__ তরঅ গেইআ নেহি আর ঘুরি চলি জাউতউ গউ 
তহি বাবা ঘুরি চলি জাঞ। 

অহিরে-_ দেখে তবে নন্দঅ ত ভইড়ে গিরি দেলউ গউ 

অহিরে-_ সুনে না সুনে বাবা বচনঅ হামরঅ গউ 
মহাপাপি হামে লাগি জাই। 

অহিরে-_ হামর পাপঅ তহি বাবা খেমা করি দেবে গউ 
সুনে বাবা বচনঅ হামর। 

অহিরে__ মাহাদেবে নন্দঅকে তবে কহি লেলউ গউ 
তরঅ কনহ দস না রহই। 

অহিরে-_ তহি এখন ঘারে তবে ঘুরি চলি জাবে গউ 
বেটাকে তর কহি নাইরে জীঞ। 

অহিরে-_ বারঅ বছরঅ তহি গঠঅ পুজা করবে গউ 
পাঘা পুজা আর করে জাঞ। 

অহিরে-_ গঠঅ পুজা তহি আর করি নাই রে লেবে গউ 

তবে গেইআ পাঁউবে করই। , 
অহিরে-_ কাঁদি কাঁদি নন্দ অ তবে আর ঘুরি আইল গউ 
গগা রে গহাইলিঞ সামাঞ জাই। 
অহিরে-_ গগা রে তবে নন্দঅ ঢুকি নাই রে গেলেই গউ 
উভড়ি ত গিরবে করই। 

অহিরে-_ অহে ঠিনে ধন্না দেই গিরি রহল গউ 
নন্দঅ ত রহি নাই রে জাই। 

অহিরে-_ দুবাইলালকে তবে আর কহি নাই রে দেলউ গউ 
সুনে বেটা বচনঅ হামর। 

অহিরে-_ হামরাকরঅ গেইআ বেটা আর চলি গেলউ গউ 
চলি গেলই সিরকিবিলাস। 

অহিরে--তহি জে বেড়ি পাপ তবে করি লেলে গউ 
গরুক মুহ নেহি দেখে পাই! 

অহিরে-- ভগবতি তহি আর নেহি পাউএবে গউ 
মহাপাপ তবে লাগি জাই। 

অহিরে-_ বারঅ গঅ বছর তহি গঠ পুজা করবে গউ 
তবে তহি পাউবে করই। 

অহিরে-__ এহে তিআ কথা বাততা সমুঝাঁএ দেলই গউ 
বেটাকে ত দেলই গঅ বুঝাই। 

অহিরে-_ বিনা খাইএ নন্দঅ ত তপঅ করহ গউ 
গগা গহাইলে গিরি জাই। 

অহিরে-_ অনতর জাননি বাবা আর লাগি গেলই গউ 
অনতরে জানি নাই রে জাই। 

অহিরে-_ নন্দঅ দেখে উপাসে গহাইলিঞ রহল গউ 
তবে সপুন দেইএ নাই রে জাই। 

অহিরে-_ জীহি নন্দঅ তঞ আর পুজা করি লেবে গউ 
তহি তবে পাঁএ নেহি জাই। 


অহিরা।।৮৪ 


অহিরে-_ তখন তবে নন্দ চণি নাই 
গঠ পুজা করবে করই। 

অহিরে-_ দুধে পুতে নন্দঅ আর বড়ি ভাইগমান গউ 
মাহা পাপ বেটাহি করই। 

অহিরে__ সিরি গেইআক কথা হানে আর রাখি হে 


সরিলি 
পাখি বলত পাউ 
পির 11 পক শি 2 প্র 


এহে ঠিনে রাখি নাই রে ভাই। 


রে গেলট গন 


অহিরা।।৮৫ 


গিত 
অহিরে-_ কিআ ধিআনে গ্েইআ ঘারা সে বাহরাল রে বাবু হউ 
কিআ ধিআনে বনা জাই? 
কিআ ধিআনে গেইআ ঘারা সে ঘুরইএ 
কিআ ধিআনে দুধা দেই? 
অহিরে-_ সুরুজ ধিআনে গেইআ ঘারা সে বাহরালই রে বাবু হউ 
ঘাঁসা ধিআনে গউ বনা জাই 
বাছুরি ধিআনে গেইআ ঘারা সে ঘুরলই গউ 
কিসান ধিআনে গউ দুধা দেই। 
অহিরে-_ কনেহি সেহইএ চইত বইসাখ রে বাবু হউ 
কনে ত সেহইএ আসাড় মাস? 
আর কনে ত সেহইএ সহল ভাদর মাস 
কনে ত সেহইএ কাততিক মাস? 
অহিরে-_ কিআ লাইএ সেহইএ চইত বইসাখ রে বাবু হউ 
কিআ লাইএ সেহইএ আসাড় মাসঃ : 
কিআ লাইএ সেহইএ পড়ত ভাদর মাস 
কিআ লাইএ সেহইএ কাততিক মাস£ঃ 
অহিরে-_ ছাগইরিহি সেহইএ চইত বইসাখ রে বাবু হউ 
মইসি ধনি সেহইএ আসাড় মাস 
বেটি ছউআঞ সেহইএ সহল ভাদর মাস 
গেইআ ধনি সেহইএ কাতৃতিক মাস। 
অহিরে-_ কিআ লাইএ সেহইএ চইত বইসাখ রে বাবু হউ 
কিআ লাইএ সেহই আসাড় মাস? 
কিআ লাইএ সেহইএ পড়ত ভাদর মাস 
কিআ লাইএ সেহই কাততিক মাস? 
অহিরে-_ পাঁলহা লাইএ সেহইএ চইত বইসাখ রে বাবু হউ 
ঘাঁসা লভে সেহই আসাড় মাস 
অহিরা।।৮৬ 


করম লভে সেহইএ সহ ভাদর মাস 
দুব ধান লাইএ সেহই কাততিক মাস। 
অহিরে-_ কাঁহা লাইএ অহিরাঞ গেইল সে চরাউভইরে বাবু হউ 
কাঁহা ত পানি রে পিআই? 
কাঁহা ত অহিরাঞ করত বাথানঅ রে 
কাঁহা চটি বাঁসি রে বলাই? 
অহিরে-_ রনে বনে অহিরাঞ গেইআ সে চরাউজই বরে বাবু হউ 
মালাদহে পানি রে পিআই 
বউরা তলে অহিরাঞ করলঅ বাথান ভাই 
বউরাঞ চঘি বাঁসিআ বলাই। 
অহিরে-_ কিআ লভে অহিরাঞ গেইআ সে চরাই রে বাবু হউ 
কিআ লাইএ পানিরে পিআই? 
কিআ লাইএ অহিরাঞ করলঅ বাথান ভাই 
কিআ লাইএ বাঁসি রে বলাই? 
অহিরে-_ ঘাঁসা লভে অহিরাঞ গেইআ সে চরাই রে বাবু হউ 
দুধা লভে পানি রে পিআই 
গবর লতভে অহিরাঞ করল বাথান 
ধনিক লভে বাঁসি রে বলাই। 
অহিরে--উততরে দকখিনে বাঁগলা টানই রে বাবু হউ 
পুরুবে ত রাখবে দুআইর 
বাহরাতে সামাঅইতে গেইআএ সুরুজ ধিআতই গউ 
বাটি জাইত সিঁগালাখা গাই। 
অহিরে-_ বতিআএঞ বতিআএঞ হামে জাই হেল রে বাবু হউ 
তর ধলি গেইআএঞ আনল ঘুরাই। 
জুনে রে ধিশুআড় হামর কিসানা ঘার 
ূ বীঁট বেগে করত বিদাই। 
অহিরে-_ ঝীট বেগে করত বিদাই রে বাবু হউ 


অহিরা।1৮৭ 


ধতি দেইএ করত বিদাই। 


-  অহিরে-_ পিঠা ত দেলে গলিন বরদেকর পানি রে বাবু হউ 


নেহি দেলে সচলঅ ধান 
তর ঘারে আহউ ভালা দস জে পুতা রে 
ধতি দেইএ করবে বিদাই। 
অহিরে-_ বাঘেকর ছউআ হেইকে কুলাই না টাকাইহা হউ 
জনম জুগ রহি জাইত নাম। 
অহিরে-_ কনঅ পনথে নাভইএ বাঘা সে বাঘিনি রে বাবু হউ 
কনঅ পনথে নাভই ধেনু গাই? 
কনঅ পনথে নাভইএ জাইলাকর বেটা ভাই 
কনঅ দহে ফেঁকই মাহাজাল? 
অহিরে-_ রনে বনে নাভইএ বাঘা সে বাঘিনি রে বাবু হউ 
ডহর পনথে নাভই ধেনু গাই 
গাট়াঞ্ ঢটাঞ নাভইএ জাইলাকর বেটা ভাই 
মালাদহে ফেঁকই মাহাজাল। | 
অহিরে-_ জালঅ ফেঁকইতে জাইলা ডুবি মরলই রে বাবু হউ 
জাইলাকর নামঅ ডুবি জাই 
কনঅ কাঁদতউ জাইলা অহরে পহরে রে 
কনঅ কাঁদতউ ছয়মাস? 
অহিরে-_ কন কাঁদতউ জাইলা ডেড় পহর রাতিআ হউ 
চলি জাইত দসর দুআইর£ 
অহিরে-_ মাএ কাঁদতউ জাইলা অহরে পহরে রে বাবু হউ 
বহিনি কাঁদতউ ছঅ মাস 
আর তিরিআ কাঁদতউ জাইলা ডেড় পহর রাতিআ হউ 
চলি জাইতউ দসর দুআইর। | 
অহিরে-_ কাকর হেকই ভালা উচঅ নিচ বাখইল রে বাবু হউ 
কাকর নাম জাগি জাই? 


অহিরা।।৮৮ 


কাকর হেকই ভালা লিল কনপি খাঁড়িআ হউ 
কনে তকরহ সউআর ? 

অহিরে-_ বড়কাকর হেকি ভালা উচজ নিচ বাখহল রে বাবু হউ 
মেইঝলাকর নামঅ জাগি জাই 


ছটঅ বাবুঞ করহ সউআর। 
অহিরে-_ কনঅ মরলে অহিরা কাঁচা সে কুঅর রে বাবু হউ 
কনঅ মরলে রে টুঅর? 
কনঅ মরলে অহিরা বাঁহি বলা টুটইএ 
কনঅ মরলে ঘারা সুইন ? 
অহিরে-_ বাপ মরলে অহিরা কাঁচা সে কুআরা রে বাবু হউ 
মাঞ মরলে রে টুঅর 
ভাই মরলে অহিরা বাঁহি বলা টুটইএ 
ভউজি মরলে ঘারা সুইন। 
অহিরে-_ উঠে রে অহিরা জাগে রে অহিরা রে বাবু হউ 
মইসি ধনি ঠকহ কাঠাড়? 
নেহি হামে উঠব নেহি হামি জাগব হউ 
নেহি মইসি খলব মইলান। 
অহিরে-_ জাড়ে সিসিরে অঁগ ভিজইএ রে বাবু হউ 
নেহি মইসি খলব মইলান। 
অহিরে-_ গড়ে ত দেবউ পুতা মুচু মুছু জুতা রে বাবু হউ 
গাতে দেবউ দহরি চাদর 
মুড়ে ত দেবউ পুতা ডেড় পগড়িআ হউ 
হাঁথে দেবউ পাঁড়রি কা ডাঁগ। 
অহিরে-_ হাঁথে দেবউ পাঁড়রিকা ডাঁগ হউ 
উঠে পুতা খলবে মইলান। 
অহিরে-_ কাঁহাই পাউঅব ভালা মুচু মুচু জুতা রে বাবু হউ 
ৃ অহিরা।।৮৯ 


কীহা পাউঅব দহরি চাদর? 
কীহা ত পাউঅব ভালা ডেড় পগড়িআ হউ 
কাঁহা পাউঅব পাঁড়রিকা ডাঁগ? 
অহিরে-_ মুচি ঘারে পাউঅব ভালা মুচু মুচু জুতা রে বাবু হউ 
সদাগর ঘারে পাউঅব ভালা ডেড় পণড়িআ হউ 
বিজুবনে পাঁড়রিকা ডাঁগ। 
উঠে পুতা খলবে মইলান। 
অহিরে-_ কিআ ধিআনে গেইআ ঘারা সে বাহরালই রে বাবু হউ 
কিআ ধিআনে বনা জাই? 
কিআ ধিআনে গেইআ ঘারা সে উড়ইএ হউ 
'কিআ ধিআনে দুধা দেই? এ 
অহিরে-_সুরুজঅ ধিআনে গেইআ ঘারা সে বাহরাল রে বাবু হউ 
ঘাঁসা ধিআনে বনা জাই 
বাছুরি ধিআনে গেইআ ঘারা সে ঘুরইএ হউ 
কিসান ধিআনে দুধা দেই। 
অহিরে-_ সঁকট গলিআ পুরুবে দুআরি রে বাবু হউ 
হফরলে আউঅই ধলি গাই 
ধলি গেইআকে কনে নজরি চালাঅই হউ 
তাকর আঁইখে ভেলুআকা তের। 
অহিরে-_ দস ধেনু গাইএক পেছাঞ বাবু অহিরা রে বাবু হউ 
কাদা ছিটলে অঁগ জাই। 


অহিরা।।৯০ 


কিরিটি মাহাত 

বামকৃষ্ণপুব নেতুনভি) গ্মামে। 
কুড়মি-কুড়মালি গবেষণা জগতে একজন 
সুপরিচিত নাম। যিনি একধারে ঝুমুর গায়ক 
এবং অন্যদিকে একজন গবেষক। কুড়মালি 
পড়েন গবেষণার কাজে। ইতিমধ্যেই তাঁর 
ঝুমুর ও চযপিদ গ্রন্থটি বিদ্বজন মহলে সাড়া 
ফেলেছে। শুধুমাত্র কুড়মি-কুড়মালি গবেষণার 
জন্য চষে ফেলেছেন বাংলা, ঝাড়খন্ড এবং 
ওড়িষ্যা। তার মৌলিক কাজগুলি যেভাবে 
গবেষক মহলে সাড়া ফেলেছে তাতে 
কুড়মি-কুড়মালি চায় নতুন দিগন্ত ধরা পড়বে 
এটাবলাইযায়। 


অধ্যাপক রঞ্জিত কুমার মাহাত. 
জন্ম- পুরুলিয়া জেলার পুরুলিয়া (মফঃ) থানা 
এলাকার হরিয়াল গাড়া প্রামে। কাশিপুর 
মাইকেল মধুসুদন মহাবিদ্যালয় থেকে 
সাম্মানিক স্নাতক (বাংলা)। বর্ধমান 
বিশ্ববিদ্যালয়ের বাংলা বিভাগ থেকে 
বিশেষপত্র কথাসাহিত্য নিয়ে স্নাতকোত্তর 
উত্তীর্ণ। পরে আবার বিনোদ বিহারী মাহাত 
কয়লাঞ্চল বিশ্ববিদ্যালয়ের বাংলা বিভাগ থেকে 
বিশেষপত্র কথাসাহিত্য নিয়ে স্নাতকোত্তর 
উত্তীর্ণ। ২০১২ সাল থেকে সাঁওতালডি 
কলেজে অধ্যাপনার কাজের সাথে যুক্ত 
(বর্তমানে 51519 ৪1090 ০0119 
788019)আগ্রহের বিষয় লোকষংস্কৃতিদর্চ। 


